Standardni moduli - Obrada internet stranica | Akademija Oxford\nStandardni moduli - Obrada internet stranica\nObrada internet stranica - osnovni koncepti weba, HTML, korišćenje aplikacije za obradu internet stranica, podešavanje web stranica i web sajta, stilovi i provera sadržaja web sajta, objavljivanje odnosno postavljanje sajta\nStandardni ECDL modul Obrada internet stranica podrazumeva osposobljavanje kandidata da naprave, postave i upravljaju statičkim web sajtom. Uz to, kandidati se osposobljavaju najpre sa osnovnim konceptom obrade internet stranica, kao i sa svim onim pojmovima i veštinama koje su neophodne za postavljanje sadržaja na web stranice.\nŠta podrazumeva savladavanje ECDL Modula Obrada internet stranica\nKada kandidat savlada ovaj ECDL modul, to znači na prvom mestu da je upoznat sa ključnim konceptima web - a, ali i pojmovima vezanim za web. Takođe, svi kandidati razumeju i osnovne principe HTML - a, te znaju da koriste HTML tagove za markiranje, a sa ciljem izmene izgleda određene web stranice. Poseban akcenat obuke u okviru ECDL modula Obrada internet stranica je stavljen na osposobljavanje kandidata da koriste aplikaciju za web autoring, čiji je osnovni cilj kreiranje i formatiranje određene web stranice, odnosno formatiranje teksta, te rad sa tabelama i hiperlinkovima. Svi kandidati znaju da koriste i različite formate web slika, kao i da stvaraju odgovarajuće forme na određenoj web stranici, a upoznati su i sa CSS - om ( Cascading Style Sheets ) i osposobljeni su da potpuno samostalno i sa visokim stepenom efikasnosti pripreme određenu web stranicu za objavu, kao i da je objave na odabranom web serveru.\nCiljevi savladavanja ECDL Modula Obrada internet stranica\nCiljevi savladavanja ECDL modula Obrada internet stranica su vezani za savladavanje svih 6 oblasti koji čine ovaj modul, odnosno njihovih podoblasti. To zapravo znači da će svi kandidati savladati sledeće oblasti : Web koncepti, HTML, Aplikacija za obradu internet stranica, Korišćenje objekata, Stilovi i Provera i objavljivanje.\n1. Web koncepti\nU okviru prve oblasti postoje 3 podoblasti i to : Ključni termini, Objava web stranica i Pravna regulativa. Najpre se kandidati upoznaju sa osnovnim terminima iz ove oblasti, a na prvom mestu razumeju da u okviru interneta postoje brojni servisi, a tu se prvenstveno misli na : prenos datoteka, elektronsku poštu i IM ( Instant poruke ). Svi kandidati razumeju i termine klijent, odnosno server, kao i način funkcionisanja odnosa između web pretraživača i web servera. Uz to, svi kandidati se upoznaju i sa terminima : domen, hiperlink, URL, web hosting i pretraživač, a upoznati su i sa funkcionisanjem i korišćenjem TCP/IP, HTTP i FTP protokola. Savladavanje druge podoblasti - Objava web stranica, kandidati se upoznaju najpre sa osnovnim prednostima posedovanja web sajta, a tu se najpre misli na : lako i jednostavno ažuriranje, manje troškove i interakciju sa posetiocima. Potpuno su upoznati sa samim procesom objavljivanja web sajta, u smislu svih radnji koje je neophodno sprovesti, počev od registracije domena, pa do izbora web hosting kompanije. Poseban akcenat obuke u ovoj podoblasti je stavljen na upoznavanje kandidata sa tehnikama SEO ( Search Optimisation Engine ), odnosno : uključivanje relevantnih ciljanih reči, linkova ka mapi sajta, a sa ciljem što boljeg kotiranja određenog web sajta u okviru pretrage. Kandidati su u potpunosti obučeni i da prepoznaju sve faktore koji mogu uticati na brzinu učitavanja stranice ( audio i video sadržaji, grafički objekti, animacije, kompresovani fajlovi ), te da primene sve one formate koji će učiniti da se određena web stranica brže učitava. Poslednja podoblast je vezana za upoznavanje sa Pravnim regulativama , a koje se prvenstveno odnose na Autorska prava i njihovu zaštitu, odnosno kršenje kada su u pitanju tekstovi, slike, te video i audio materijali na web - u.\nOsnove HTML - a i Korišćenje HTML - a su dve podoblasti, a u okviru njih se svi kandidati najpre upoznaju sa samim pojmom HTML - a, te sa ulogom koju ima W3C konzorcijum u njegovom razvoju. Potpuno su upoznati sa korišćenjem web pretraživača sa ciljem prikazivanja izvora određene web stranice. Znaju da koriste tagove za označavanje, kako bi se postigla adekvatna struktura u rasporedu web stranica ( <html>, <head>, <title>, <body> ), kao i da koriste tagove za označavanje sa ciljem kreiranja rasporeda na određenoj web strani ( <h1>, <h2>, <p>, <br>, <a href>, <img> ).\n3. Aplikacija za obradu internet stranica\nOva oblast je sačinjena od čak 8 podoblasti i to : Dizajn, Korišćenje aplikacije, Povećanje produktivnosti, Unos teksta i formatiranje, Formatiranje paragrafa, Formatiranje stranice, Hiperlinkovi i Tabele. U okviru podoblasti Dizajn se kandidati upoznaju sa tehnikama planiranja i izrade, poput : procene adekvatne ciljne grupe, organizovanja i planiranja strukture samog sajta, raspoređivanja stranica i ostalih radnji koje su neophodne da bi određeni web sajt bio postavljen. Svaki kandidat koji savlada ovu podoblast je osposobljen da prepozna dobru praksu u odabiru odgovarajućeg fonta, odnosno znaju da koriste Sans serif fontove poput : Arial, Courier i Helvetica. Kada je u pitanju podoblast Korišćenje aplikacije, u okviru nje se kandidati osposobljavaju da otvore, odnosno zatvore aplikaciju za obradu internet stranica, odnosno da otvore i zatvore same web stranice. Svi kandidati koji savladaju ovu podoblast, između ostalog znaju da naprave i sačuvaju novu web stranicu ili čitav web sajt na disku, odnosno da kreiraju novu web stranicu uz pomoć već postojećeg web šablona. Znaju i da izmene i dodaju naslov stranice, kao i da menjaju izvor i prikaz dokumenata. Podoblast Povećanje produktivnosti podrazumeva da kandidati znaju da podese osnovne opcije u aplikaciji za obradu internet stranica, a tu se prvenstveno misli na : podešavanje Browser - a, odnosno podrazumevanog čitača web stranica, te podešavanje podrazumevanog tipa dokumenta, odnosno šifrovanje ( Encoding ) i podešavanje odgovarajućeg fonta za tekstualni sadržaj u okviru web stranice, odnosno čitavog web sajta. Svaki kandidat je u potpunosti ovladao korišćenjem svih funkcija pomoći koje su mu dostupne u okviru aplikacije za obradu internet stranica. Kada kandidat savlada podoblast Unos teksta i formatiranje znači da, na prvom mestu zna da unese, izmeni i obriše tekst, te da razume i zna da primeni odgovarajuću veličinu fonta, Takođe, svi kandidati znaju i da formatiraju tekstualni sadržaj, odnosno da koriste različite vrste fontova i boja, kao i opcije za Bold i Italic. Formatiranje paragrafa je sledeća podoblast i u okviru nje se kandidati upoznaju sa svojstvima paragrafa, te unosom odnosno uklanjanjem preloma teksta ( Paragraph break, Line break ), kao i sa pravljenjem i izmenom liste sa nabrajanjem. Podoblast Formatiranje stranice se odnosi na podešavanje margina ( na vrhu, na dnu, levo ili desno ), te na podešavanje boje pozadine ili slike. Svaki kandidat koji savlada ovu podoblast takođe zna i da promeni boju hiperlinka na stranici, te da napravi razliku između posećenih, odnosno aktivnih i neposećenih, odnosno neaktivnih linkova. Pored toga što se upoznaju sa samim pojmom hiperlinka, svi kandidati koji savladaju sledeću podoblast znaju i šta je to Apsolutni, odnosno Relativni hiperlink. Znaju i da dodaju, isprave i uklone određeni hiperlink, odnosno e - mail hiperlink, bez obzira da li je on u formi teksta ili slike, kao i da definišu odredište određenog hiperlinka, odnosno da odaberu da li će se otvarati u istom ili u novom prozoru. Uz sve navedeno, kandidati znaju i da dodaju takozvano Sidro ( Anchor ), te da ga linkuju. Poslednja podoblast u okviru ove oblasti ECDL modula Obrada internet stranica se odnosi na Tabele, a u okviru nje se kandidati osposobljavaju za rad sa tabelama, što znači da znaju da : dodaju i obrišu tabelu, dodaju i izmene zaglavlje tabele, poravnaju je, dodaju i obrišu kolone u okviru tabele, te da izmene širinu određene kolone, odnosno visinu reda. Znaju i da spoje i podele ćelije u okviru tabele, kao i da izmene širinu ivice tabele, razmak između ćelija ( Cell spacing ) i razmak unutar ćelija tabele ( Cell padding ). Uz sve navedeno, svi kandidati koji savladaju ovu podoblast znaju i da promene boju pozadine tabele, ali i grafikona u pozadini, odnosno sliku ćelije, kao i da dodaju i uklone sliku ili grafiku koja se nalazi u pozadini određene tabele.\n4. Korišćenje objekata\nU okviru podoblasti Grafički objekti se kandidati osposobljavaju da dodaju sliku na web stranicu, odnosno da je uklone, kao i da podese ili izmene njena svojstva u smislu : veličine, ivice, poravnanja i dodavanja teksta. Druga podoblast je vezana za Forme i u okviru nje se kandidati osposobljavaju da potpuno samostalno unesu formu na web stranicu. To zapravo znači da kandidati znaju da dodaju, odnosno uklone linije tekstualnog polja, kao i da uklone polja. Potpuno su osposobljeni da podese, odnosno izmene svojstva već unešenih polja ( Polje za tekst, Drop - down, Check box, Radio button ), kao i da dodaju i uklone dugme za potvrdu ( Submit ), odnosno resetovanje ( Reset ), te da podese njihova svojstva. Uz sve navedeno, kandidati znaju i da podese i izmene formu za generisanje izlaza putem e - mail - a.\nKoncept CSS - a i Korišćenje CSS - a su dve podoblasti u okviru oblasti Stilovi ECDL modula Obrada internet stranica. Kandidati se najpre upoznaju sa samim pojmom CSS ( Cascading Style Sheets ), njegovim korišćenjem i prednostima, te se osposobljavaju da prepoznaju osnovne načine njegove primene i to : redni, interni i eksterni. Svi kandidati su upoznati sa strukturom CSS pravila, odnosno svojstvima i vrednostima. Kada kandidat savlada drugu podoblast, on zna da kreira i sačuva novi CSS fajl, te da kreiraju i izmene CSS pravila smisla, a tu se prvenstveno misli na promenu boje, fonta i pozadine. Svaki kandidat po završetku ovog dela obuke zna da spoji CSS sa određenom web stranicom.\n6. Provera i objavljivanje\nPoslednja oblast ovog ECDL modula se sastoji od dve podoblasti i to : Provera i Objavljivanje. U okviru prve podoblasti se kandidati upoznaju sa identifikacijom neispravnih linkova i načinom ispravljanja ovakvih linkova, te su u potpunosti sposobni da prepoznaju dobru praksu unosa sadržaja na web stranice, a tu se prvenstveno misli na : poslednji datum izmene, podatke o programu potrebnom za otvaranje, pregled fajlova i kompatibilnost sadržaja sa web čitačima. Svaki kandidat je u potpunosti sposoban da samostalno i efikasno proveri pravopis na web stranici i ispravi eventualne greške. U okviru poslednje podoblasti kandidat se osposobljava da razume sam proces postavljanja web sajta na server ili njegovog preuzimanja sa određenog web servera. Takođe, svaki kandidat zna da potpuno samostalno postavi web sajt na web server i preuzme ga sa određenog web servera.\nSpisak gradova za kurs i obuku za Standardne module - Obrada internet stranica


TotalCar.rs » Evropljani kupuju sve više Toyotinih hibrida, a motori i menjači za njih stižu iz Poljske\nEvropljani kupuju sve više Toyotinih hibrida, a motori i menjači za njih stižu iz Poljske\nUporedo sa povećanjem prodaje hibridnih vozila u Evropi, rastu i Toyotina ulaganja u lokalne proizvodne pogone.\nKako prodaja hibridnih vozila Toyota Motor Europe (TME) konstantno raste, kao i njihovo učešće u ukupnoj prodaji u evropskom regionu – dostigavši 52 odsto “miksa” u prvoj polovini 2019. godine, japanska kompanija nastavlja da lokalizuje proizvodnju komponenti hibridnih pogonskih sistema na tlu Evrope.\nProizvodni program proširen je ulaganjem u fabriku Toyota Motor Manufacturing Poland (TMMP) u mestu Jelcz-Laskowice u Poljskoj, gde je počela proizvodnja novog benzinskog motora 2.0L TNGA, koji će se ugrađivati hibridne modele Toyota Corolla, kao i konvencionalni RAV4.\nSavremeni dvolitarski, četvorocilindrični TNGA motor može da “komunicira” sa e-CVT-om u hibridnim pogonskim sistemima ili da radi samostalno u konvencionalnom pogonu. Ovaj novi Toyota Dynamic Force Engine koji radi u Atkinson ciklusu ima povećan kapacitet, visoku toplotnu efikasnost i bolji rad na nižim temperaturama.\nU Toyoti ističu da, kao rezultat toga, njihovo hibridno električno vozilo postiže izuzetno niske nivoe emisije štetnih gasova.\nNova linija za proizvodnju 2.0L TNGA motora predstavlja ulaganje od oko 90 miliona evra, a izgrađena je u skladu sa Toyotinom novom globalnom arhitekturom i odlikuju je napredna automatizacija, povećane performanse i poboljšana ergonomija za radnike na traci.\n“Menjamo i pripremamo naše fabrike u susret evoluirajućim tržišnim trendovima koji pokazuju porast ugradnje hibridnih električnih pogona sa niskom emisijom. Nastavljamo da gradimo evropski centar za hibridne tehnologije, neprestano povećavajući svoj udeo u elektrifikovanoj automobilskoj industriji”, Kaže Eiji Takeichi, predsednik Toyota Motor Manufacturing Poland (TMMP).\nInače, TMMP poseduje dva proizvodna pogona smeštena u Donjoj Šleziji.\nUz proizvodnju e-CVT-a za hibridne automobile sa niskom emisijom koji rade sa 1.8-litarskim motorom, fabrika u mestu Wałbrzych proizvodi 1.0-litarske benzinske motore, kao i manuelne i poluautomatske menjače.\nTMMP takođe snabdeva druge Toyotine fabrike za montažu automobila kojima upravlja Toyota Motor Europe: u Češkoj, Velikoj Britaniji, Francuskoj, Turskoj i Rusiji, kao i fabrike izvan Evrope nalaze se u Južnoj Africi i Japanu.\n10 automobila s najotrovnijom unutrašnjošću\nKineski most – Veza Borče i Zemuna


Izvor: B92, 22.Jan.2022, 14:04\nIsporuka je usledila nakon posete američkog državnog sekretara Antonija Blinkena Kijevu ove nedelje usred zabrinutosti Kijeva i njegovih zapadnih saveznika zbog desetina hiljada ruskih vojnika na granici sa Ukrajinom.\nU saopštenju se takođe navodi da pošiljka sadrži "smrtonosnu bezbednosnu pomoć i municiju namenjenu ukrajinskim braniocima".\n"Kao što je predsednik Bajden rekao predsedniku Putinu, u slučaju ruske invazije na Ukrajinu, SAD će pružiti pomoć Ukrajini i poslati joj još više odbrane", navodi se u saopštenju ambasade SAD u Kijevu.\nUkrajinski predsednik Valodimir Zelenski rekao je juče u tvitu da je zahvalan predsedniku SAD Džou Bajdenu na diplomatskoj i vojnoj pomoći bez presedana.\nRusija to poriče, ali kaže da bi mogla da preduzme vojnu akciju na neodređeno vreme ako se ne ispune bezbednosni zahtevi.\nIstovremeno, ukrajinski ministar spoljnih poslova Dmitrij Kuleba rekao je da je ove nedelje razgovarao sa američkim državnim sekretarom Entonijem Blinkenom o razgovorima sa Rusijom.\nDonacija SAD vrijedna 200 miliona dolara: "Smrtonosno oružje" stiglo u Ukrajinu\nKIJEV - Prva pošiljka paketa bezbjednosne podrške Ukrajini vrednog 200 miliona dolara stigla je u Kijev, saopštila je danas Ambasada SAD.


Šarićev saradnik osuđen na četiri i po godine zatvora zbog pranja para - KRIK\nViši sud (foto: KRIK)\nAdvokat Andrija Krlović osuđen je danas na četiri i po godine zatvora jer je za narko-bosa Darka Šarića oprao više od milion evra zarađenih prodajom droge, utvrdile su sudije Višeg suda u Beogradu. Presuda nije konačna i na nju mogu da se žale i tužilac i Krlović.\nKrloviću se sudilo zajedno sa Darkom Šarićem i drugim članovima kriminalne organizacije zbog pranja više od 20 miliona evra kokainskog novca, ali je u julu prošle godine, na samom kraju suđenja, postupak protiv njega razdvojen jer ima zdravstvenih problema.\nKrlović je osuđen jednosglasno. Sudije smatraju da su dokazane tvrdnje tužilaštva da je Krlović tokom 2008. i 2009. godine prljavi novac Šarićeve grupe ulagao u kupovinu i zakup nekretnina i zemljišta, firmi i poljoprivrednih dobara, a sve kako bi prikrio da novac potiče od šverca kokaina.\nS obzirom da je u pritvoru proveo dve i po godine, to vreme će biti uračunato u kaznu, a ukoliko Apelacioni sud u Beogradu potvrdi presudu Krloviću će biti oduzet stan na Vračaru, u blizini Pravnog fakulteta.\nOstatku Šarićeve grupe kojoj se sudilo za pranje para presuda je izrečena u julu prošle godine. Šarić je dobio devet godina zatvora, a osim njega je osuđeno još 12 osoba na kažne od dve do sedam godina zatvora. Ni ova presuda još nije pravosnažna.\nGrupu su, kako je utvrdio sud, činili advokati i ekonomisti sa zadatkom da operu novac zarađen od prodaje kokaina i to su činili kupovinom hotela, državnih poljoprivrednih preduzeća i zemljišta. Prilikom kupovina su korišćeni posrednici, a novac je uvek uplaćivan na račune u manjim iznosima kako bi ostali ispod radara Uprave za sprečavanje pranja novca.\nTokom dugogodišnjeg suđenja predstavljeni su brojni dokazi, a bitan deo činili su prisluškivani razgovori.\nU razgovorima koje je policija presrela tokom leta 2009. godine čuje se da se Šarić sa Krlovićem konsultuje oko poslovanja svojih preduzeća, kao i da je Krlović bio uključen u rad kompanije „Mitrosrem“ ̵̶ firme čijim je preuzimanjem, kako je utvrdio sud, Šarić oprao deo novca zarađenog švercom droge.\nKrlović se u tom periodu čuo i sa poznatim biznismenom Bogdanom Rodićem, na koga je, samo nekoliko dana pre hapšenja, preneo vlasništvo nad kompanijom koju je koristio za pranje novca kao i zgradu vrednu više od milion evra. U pitanju je bila kompanija „Novi tamiš“, a tužilaštvo ju je nazvalo je „protočnim bojlerom“ za pranje novca. Više o tome čitajte ovde.\nU odvojenom postupku Šarić je u junu prošle godine osuđen na 15 godina zatvora zbog šverca 5,7 tona kokaina. Sve detalje tog slučaja pročitajte ovde.\nPročitajte detalje o suđenju za pranje para


Usvojene izmjene i dopune Zakona o PIO | onogošt.me\nUsvojene izmjene i dopune Zakona o PIO\nSkupština je sinoć usvojila izmjene i dopune Zakona o penzijskom i invalidskom osiguranju (PIO), koje bi trebalo da obezbijede veću stabilnosti penzionog sistem i adekvantost penzijskih davanja.\nIzmijenjenim zakonom poboljšavaju se uslovi penzionisanja, jer se iz obračunskog perioda isključuje jedna četvrtina perioda staža koji je budućim penzionerima najnepovoljniji. Te pogodnosti moći će da iskoriste svi osiguranici koji su pravo na penziju prvi put ostvarili od 1. januara ove godine.\nPredviđena je i promjena načina usklađivanja penzija i vrijednosti penzija za jedan lični bod. Umjesto usklađivanja sa 75 odsto kretanja potrošačkih cijena i 25 odsto kretanja zarada, uvodi se usklađivanje po 'rotirajućoj formuli' sa 75 odsto parametra koji je veći i 25 odsto parametra koji je manji.\nPoslanici su, prilikom izjašnjavanja o predloženim izmjenama i dopunama Zakona o PIO, postigli konsenzus povodom amandmana koji se odnosi na status penzijskog osiguranja roditelja djece sa teškim smetnjama u razvoju, čije pravo nije promijenjeno.\nAmandman poslanika Demokratskog fronta (DF), Branka Radulovića, kojim se traži da radnici Kombinata aluminiijuma (KAP) odu u penziju po istim uslovima kao rudari, nije dobio potrebnu većinu.\nPotrebnu većinu nije dobio ni predlog zaključka u vezi sa izmjenama i dopunama Zakona, koji su predložili poslanici Socijaldemokratske partije (SDP). Tim zaključkom bilo je predviđeno da se sve politčke partije u Skupštini, koje podrže izmjene i dopune, javno obavežu da neće mijenjati suštinske odredbe zakona, odnosno da će ga u potpunosti primjenjivati i nakon parlamentarnih izbora, 30. avgusta.\nZakon o PIO usaglašen je krajem 2018. godine, a Socijalni savjet ga je usvojio prije više od godinu.\nSkupština je usvojila i izmjene i dopune Zakona o PDV-u, kojim se, usljed nastale vanredne, hitne i nepredvidljive okolnosti izazvane koronavirusom, predviđa usklađivanje pojedinih poreskih kategorija sa Zakonom o turizmu i ugostiteljstvu, odnosno omogućava se oporezivanje usluga smještaja u turističkim apartmanima po sniženoj stopi.\nUsvojenim izmjenama i dopunama predviđeno je i oporezivanje usluga pripremanja i usluživanja hrane, flaširane vode za piće i bezalkoholnih negaziranih pića u restoranima i objektima u kojima se pružaju catering usluge po sniženoj stopi od sedam odsto.\nOporezivanje po sniženoj stopi od sedam odsto predviđeno je i za usluge pripremanja i usluživanja hrane, pića i napitaka, osim akciznih proizvoda i kafe, u objektima za pružanje ugostiteljskih usluga.\nUsvojene izmjene i dopune Zakona o PDV-u stupaju na snagu danom objavljivanja u Službenom listu Crne Gore.\nUsvojeni su i zakoni o inovacionoj djelatnosti i o podsticajnim mjerama za razvoj istraživanja i inovacija, kao i izmjene i dopune Zakona o naučnoistraživačkoj djelatnosti.\nTi zakoni su, između ostalog, utvrđeni sa ciljem podsticanja ekonomskog rasta, tehnološkog razvoja i inovacija i preduzetništva kroz zapošljavanje, jačanje postojećih inovativnih privrednih društava, te kreiranje start up-ova i spinofova, naročito u sektorima srednjih i visokih tehnologija kao i usluga baziranih na znanju.\nNa taj način se doprinosi razvoju nove preduzetničke kulture, stvaranju povoljnijeg ambijenta za naučnoistraživačku i inovacionu djelatnost, povećanju razmjene i upotrebe znanja i ideja, privlačenju ljudskih resursa i kapitala u te djelatnosti, radi održivog razvoja i povećanja konkurentnosti domaće ekonomije.\nSkupština je usvojila i izmjene i dopune Zakona o energetici.\nKrivokapić: CG naša jedina majka\nKoalicija "Za budućnost Crne Gore", koju čine Demokratski front, Socijalistička narodna partija, Radnička partija, Prava Crna Gora i Ujedinjena Crna Gora sa nestranačkim ličnostima, predala je Državnoj izbornoj komisiji listu za predstojeće parlamentarne izbore.\nDemokratska partija socijalista predala je danas Državnoj izbornoj komisiji (DIK) izbornu listu “Odlučno za Crnu Goru - DPS Milo Đukanović” za parlamentarne izbore koji će se održati 30. avgusta.\nPlatforma „Crno na bijelo“ predala listu i potpise\nPlatforma „Crno na bijelo“ koju predvodi Građanski pokret URA a u kojoj su još i Savez građana CIVIS, Stranka pravde i pomirenja, Bokeški forum, podržani još sa nezavisnim intelektualcima, predali su danas izbornu listu i potpise podrške za predstojeće parlamentarne izbore zakazane za 30. avgust.


AstraZeneka odbacila optužbe EK da ne poštuje dogovor o isporuci vakcina - N1\nSvet Autor:FoNet, Reuters26. apr. 202123:22\nKompanija AstraZeneka odbacila je optužbe Evropske komisije da ne poštuje ugovor o isporuci vakcina, navodeći da taj pravni postupak nema zakonsko uporište i najavila da će se snažno braniti na sudu, javlja Rojters.\nEvropska komisija saopštila je ranije danas da je, u ime svih 27 zemalja članica EU, tužila AstraZeneku zbog nepoštovanja ugovora o isporuci vakcina protiv kovida 19 zato što ta kompanija nema verodostojan program kojim bi obezbedila redovnost isporuka.\nBritansko-švedska kompanija obavezala se da će uložiti „najbolje razumne napore“ da isporuči 180 miliona doza vakcina Evropskoj uniji u drugom tromesečju od ukupno 300 miliona doza predviđenih od decembra do juna, ali je AstraZeneka 12. marta objavila kako će nastojati da isporuči samo trećinu do kraja juna, od čega 70 miliona doza u drugom kvartalu.\nKašnjenja isporuka AstraZeneke usporilo je vakcinaciju stanovništva zemalja članica EU, jer je euroblok u početku računao da će upravo ta vakcina biti ključna u kampanji imunizacije u Uniji tokom prve polovine ove godine.\nNakon ponovljenog smanjenja isporuka, planovi unutar EU su preinačeni, pa se administracija u Briselu sada se uglavnom oslanja na vakcine Fajzer/BajoNTek.\n„AstraZeneka je potpuno postupala prema Sporazumu (Advance Purchase Agreement) sklopljenom s Evropskom komisijom i snažno će se braniti na sudu. Verujemo da nikakva tužba nema zakonskog uporišta i želimo da taj spor rešimo što je pre moguće“, objavila je britansko-švedska kompanija, piše Rojters.\nPrema odredbama ugovora, za ovaj spor su nadležni belgijski sudovi.\nPremijer pozvao Izraelce da ne putuju u inostranstvo, porastao broj zaraženih\nSestra lidera Severne Koreje odbacila mogućnost nastavka pregovora sa SAD\nTestovi pokazali efikasnost kubanske vakcine od 92,28 odsto


Pet minuta za tebe – Aha Magazin\n,,Pet minuta za tebe” je nevladina i neprofitna omladinska organizacija koja je osnovana radi ostvarivanja ciljeva u oblasti brige o mladima i njihovog doprinosa razvoju ljudskih prava, rodne ravnopravnosti, mentalnog zdravlja, ekologije, preduzetništva, kulture i sporta.\nNaša misija je osnaživanje mladih kroz organizovanje aktivnosti i događaja humanitarnog, edukativnog, ekološkog, sportskog i kulturnog karaktera. Naša vizija je zajednica u kojoj mladi koriste svoj potencijal kako bi uticali na promenu sveta u kome živimo na bolje.\n,,Pet minuta za tebe” ima nameru da pomogne mladima da se karijerno razviju uz ohrabrujuće i podržavajuće okruženje. Pruža im pomoć prilikom razvoja njihovih znanja i veština, pronalaženja pravih aktivnosti za razvoj lične karijere i međusobnog umrežavanja.\nOrganizacija ,,Pet minuta za tebe“ nudi mogućnost i osobama iznad 30 godina koje su profesionalne u oblasti kojom se bave, da kroz našu organizaciju postanu mentori našim članovima i prenose im svoje znanje kroz radionice, edukacije i rad jedan na jedan.\nSedište organizacije je ,,Deli“ prostor za kreativno delovanje koji se nalazi na adresi Davidova 2a, 18000 Niš.\nČlanovi organizacije ,,Pet minuta za tebe“ mogu postati osobe od 15 do 30 godina starosti sa prebivalištem na teritoriji Republike Srbije, koje žele da rade na razvoju svojih talenata i veština kroz mentorstvo i rad sa drugim mladim ljudima i organizacijama.\nOrganizacija je sjajna prilika za mlade koji žele da pronađu dodatne aktivnosti za sebe pored škole, fakulteta ili posla, a ne znaju odakle da krenu. Pre svega, organizacija je namenjena mladima koji su svestrani, bez predrasuda, spremni da prihvate različit karakter svojih vršnjaka i koji poseduju timski duh.\nFormular za prijave: https://cutt.ly/yFELRiq


EULEX uključuje lokalne aktere u borbu protiv nasilja u porodici - Vesti - EULEX - European Union Rule of Law Mission in Kosovo\nNaslovna Služba za medije i javno informisanje Vesti EULEX uključuje lokalne aktere u borbu...\nEULEX uključuje lokalne aktere u borbu protiv nasilja u porodici\n04. mart 2016. god.\nRegionalni savetnici EULEX-a organizovali su dva skupa sa lokalnim akterima koji se bave pitanjima nasilja u porodici/rodnog nasilja na severu Kosova. Skupovi su obuhvatili službenike Policije Kosova (PK) za nasilje u porodici, organizacije civilnog društva, zastupnike žrtava i sigurnu kuću za žrtve, kao i međunarodne aktere, uključujući UNDP, UN Women i EULEX-ovu Službu za rodnu ravnopravnost.\nInicijativa je deo tekućih napora koje EULEX ulaže u sklopu podrške Policiji Kosova na severu Kosova, dodatnog razvoja njenog kapaciteta u oblasti vladavine prava i u sklopu jačanja pristupa PK u borbi protiv nasilja u porodici/rodnog nasilja. Nakon procene tokom koje je utvrđeno nekoliko propusta u borbi protiv nasilja u porodici, posebno u pogledu postojeće potrebe da se poveća kapacitet službenika u patroli da rešavaju takva krivična dela, regionalni savetnici EULEX odlučili su da uključe više lokalnih aktera i PK kako bi zajedno došli do holističkog i održivog pristupa u borbi protiv kriminala.\nGlavni cilj skupova bio je da se pokrene niz okupljanja tokom kojih bi relevantni akteri imali priliku da sarađuju i razmenjuju iskustva o tome kako rešavati slučajeve nasilja u porodici. U kratkoročnom smislu, obuhvaćeno je nekoliko važnih izazova. Imajući u vidu nedovoljno iskustvo i nepostojanje inicijative u PK da se uključi u predupređujuće aktivnosti za sprečavanje nasilja u porodici, lokalni akteri su pružili pomoć PK da pokrene takve projekte. Posebno je primetno to da je PK dobila pristup školama i školskim programima koji se bave problematikom nasilja u porodici i podstakla da se nadovežu na postojeće napore uložene na lokalnom nivou. Odeljenje EULEX-a za jačanje policije usredsrediće svoje aktivnosti nadgledanja, podučavanja i savetovanja na pružanje podrške PK u tom poduhvatu.\nPK je imala velike koristi i od stručnosti lokalnih aktera u smislu podizanja svesti i sticanja znanja o tome kako prepoznati nasilje u porodici kao prva instanca odgovora. Lokalni akteri su podelili nekoliko važnih elemenata u tom pogledu, poput toga kako biti svestan da u većini slučajeva nasilja u porodici krivično delo pokreću alkohol, droga i finansijske neprilike. Predstojeća radionica koju organizuje lokalna NVO omogućiće pripadnicima PK da iskuse šta to znači biti žrtva, osumnjičeni i svedok u slučaju nasilja u porodici – što će pripadnicima omogućiti da steknu bolji uvid kroz učešće u dramskoj sekciji. Pored toga, pripadnici PK u patroli dobili su instrukcije o tome kako da pristupaju žrtvama nasilja u porodici, kako da pristupaju izvršiocima krivičnih dela i još važnije, o tome kakav je značaj intervencije u slučajevima nasilja u porodici, umesto da se isti tretiraju kao privatne porodične stvari.\nEULEX dalje namerava da se povuče iz susreta organizovanih u saradnji i pređe na ulogu nadgledanja i davanja podrške kako bi PK i lokalni akteri preuzeli vođstvo i došli do održivosti. Za sada, znaci su obećavajući. PK je dobro odgovorila na pomoć i doprinos koji je dobila, i namerava da i dalje učestvuje u skupovima stručnjaka. Štaviše, kao dodata vrednost, PK planira da se uključi u saradnju između severa i juga u svojim komandama policije u cilju razmene najboljih praksi i novo stečenih pristupa za rešavanje slučajeva nasilja u porodici.


ubistvo Archives - Stranica 2 od 3 - KRIK\n05 januara, 2019\nU južnoafričkom gradu Bedfordvju, nedaleko od Johansburga, juče je ubijen Đorđe Mihaljević, trgovac dijamantima poreklom iz Crne Gore, objavili su lokalni mediji. Ovaj biznismen kontrolisao je više kompanija i povezivan je sa poznatim kriminalcima. Piše: Milica Vojinović Dva nepoznata napadača na motorima pucala su u ponedeljak u četrdesettrogodišnjeg muškarca dok […]\nZa dvojicom muškaraca raspisana je međunarodna poternica zbog sumnje da su učestvovali u ubistvu Luke Radulovića u aprilu ove godine, saopštilo je danas Ministarstvo unutrašnjih poslova. Radulović je bio osuđivani narko-diler poznat po tome što je vozio „bentli“ koji je u septembru prošle godine presreo kolonu automobila u kojoj je […]\nČetrdesetpetogodišnji Savo Stevović iz Nikšića ubijen je sinoć oko 23.30 sati u beogradskom naselju Žarkovo. Na njega je iz automobila u pokretu nepoznati napadač ispalio više metaka, a zatim je pobegao. Piše: Milica Vojinović Nepoznati napadač pucao je u Stevovića na uglu ulica Milana Jovanovića i Braće Limijer u Žarkovu. […]


Polovni TCM tegljači oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Tegljači > TCM\nPolovna TCM tegljači na prodaju\nOvo su rezultati pretrage polovnih TCM tegljači mašina koje su za prodaju. TCM tegljači oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o TCM tegljači u Brend sekciji.\nTCM Towing TractorTipovi traktorskih kamiona: Količinski teret\nOvde je kompletna lista polovnih TCM tegljači za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og TCM tegljači koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih TCM tegljači koje Vas interesuju.


Kompanija Elicio wind d.o.o. donirala je građanima opštine Alibunar lekove u vrednosti od dva miliona dinara.\nKao društveno odgovorna kompanija koja radi i uskoro počinje izgradnju vetroparkova Malibunar i Alibunar, suočena sa zahtevom lokalne samouprave i praznim policama u apotekama u svim naseljenima mestima, odlučili smo da kupimo neophodne lekove i tako pomognemo građanima.\nOva donacija pokazuje da se odgovorno odnosimo prema lokalnoj zajednici u kojoj radimo i brinemo o građanima opštine Alibunar.Verujem da će naša donacija olakšati situaciju u kojoj se nalaze apoteke i Dom zdravlja Alibunar. Društveno odgovorno poslovanje je jedan od najvažnijih postulata našeg poslovanja što podrazumevanje ulaganje u zaštitu životne sredine, obrazovanje i zdravlje zajednice u kojoj radimo. Žao nam je što nema dovoljno lekova u opštinskoj apoteci, ali nam je drago što smo mogli da pomognemo kada je najpotrebnije – rekao je Christophe Bols, menadžer kompanije Elicio za Srbiju.\nDirektor Doma zdravlja Alibunar Dinka Kožakar Daždea zahvalila se kompaniji Elicio za donaciju:\n– Ova donacija nam puno znači, imajući u vidu tešku situciju u našoj apotekarskoj ustanovi. Kompanija Elicio je pravi primer dorog poslovanja i brige o lokalnoj zajednici. Veoma smo srećni što ste izabrali baš našu opštinu za investiranje – rekla je direktorka Doma zdravlja. Kompanija Elicio je opštini Alibunar već donirala kamion za odnošenje smeća vredan 25 hiljada evra, a takođe je pomagala brojne aktivnosti koji se tiču obrazovnog sistema.


Sada je očigledno koliko su Rusi jaki: Amerika i Nemačka formiraju zajednički front protiv Moskve – DnevniZurnal\nSada je očigledno koliko su Rusi jaki: Amerika i Nemačka formiraju zajednički front protiv Moskve\nPosted by Napisao admin June 23, 2021 57 Views\nSAD i Nemačka obećale su danas da će formirati “zajednički front” protiv svake “provokacije” Rusije.\nNastojaće i da prevaziđu svoje neslaganje oko gasovoda Severni tok dva, rekao je državni sekretar SAD Entoni Blinken na zajedničkoj konferenciji za štampu sa nemačkim ministrom spoljnih poslova Hajkom Masom u Berlinu.\n“Nemačka i SAD nastvljaju da formiraju zajednički front protiv svake opasne i provokativne akcije Rusije bilo da se ra radi o kršenju ukrajinske teritorije, zatvaranju Alekseja Navlajnog ili širenju dezinformacija u našim demokratijama”, naglasio je on\nGovoreći o Severnom toku dva, gorkom pitanju razdora između Vašingtona i Berlina, Blinken je ponovo potvrdio protivljenje svoje zemlje tom projektu ali je izrazio nadu da će se postići kompromis sa Berlinom.\n“Mi se ne slažemo oko svega i jedna od tih oblasti neslaganja je gasovod Severni tok dva za koji mi i dalje mislimo da predstavlja pretnju za evropsku energetsku bezbednost”, rekao je Blinken.\n“Mi ćemo govoriti o svom neslaganju dok istovremeno napredujemo u mnogim oblastima gde vrlo blisko sarađujemo”, dodao je državni sekretar SAD, prenosi agencija AP.\nGasovod povezuje Rusiju i Nemačku zaobilazeći Ukrajinu i gotovo je 95 odsto završen.\n“Odlučni smo da izvučemo nešto pozitivno iz teške situacije koju smo nasledili”, rekao je Blinken i dodao da želi sve da učini da se postigne konačni rezultat prema kome “energetska bezbednost Evrope neće biti ugrožena”.\nVojni ekspert objasnio kako modernizovani ruski Whirlwind anulira sve NATO tenkovehttps://t.co/GwwFBQh8i4\n— Webtribune.rs (@WebtribuneRs) June 22, 2021\n“Sada smo u pregovorima kako utvrditi da očekivanja Vašingtona mogu biti ispunjena”, rekao je Mas.\n“Mi poznajemo očekivanja Vašingtona i izuzetno je važno da postignemo rezultat sa kojim Vašington takođe može da radi”, rekao je Mas i dodao da želi uskoro da dođe do rezultata.\n“Postoji čitavn niz pristupa i načina o kojima razgovaramo ali ne vodimo te razgovore pred javnošću”, rekao je Mas.


tcr evropa | Mobil Public\nTag: tcr evropa\nBORKOVIĆ DO PODIJUMA S PROBUŠENOM GUMOM\nNajbolji srpski automobilista Dušan Borković povratio je drugo mesto u generalnom plasmanu TCR Evropa šampionata, pošto je na pretposlednjoj trci sezone, na stazi Katalunja u Barseloni osvojio drugo mesto! Uoči poslednje trke Borković ima 154 boda, jedan više od Tašija i Vernea i 23 manje od prvoplasiranog Španca Mikela Askone.\nTags: barselona, dusan borkovic, hyundai i30n, katalunja, target competition, tcr evropa\nPOSLE NESPORTSKOG POTEZA LESENSA NA DRUGOJ TRCI BORKOVIĆ OSTAO BEZ BODOVA U MONCI\nTags: borkovic, dusan, hyundai i30 n, nis petrol, racing team, target competition, tcr evropa\nBorković peti u Monci u prvoj trci\nNajbolji srpski automobilista Dušan Borković na samo je tri trke od još jednog vanserijskog uspeha. Na današnjoj 11. TCR trci Evropa šampionata osvojio je peto mesto i novih deset bodova, čime se zadržao u vrhu generalnog plasmana. Pančevac će se na drugoj trci u Monci i na poslednjem trkačkom vikendu u Barseloni boriti za prvo mesto i titulu evropskog šampiona. Da mu taj zadatak neće ni izbliza biti lak svedoče i dešavanja na današnjoj trci, kao i na kvalifikacijama.\nTags: borkovic, dusan, hyundai i30 n, monca, nis petrol racing team, target competition, tcr evropa\nBORKOVIĆ PONOVO VODI U GENERALNOM PLASMANU\nTags: asen, borkovic, dusan, holandija, nis petrol, target competition, tcr evropa\nBORKOVIĆ NA DEOBI PRVOG MESTA UPRKOS VELIKOM MALERU U HOLANDIJI\nNajbolji srpski automobilista Dušan Borković nakon drugog vikenda TCR Evropa šampionata nalazi se na deobi prvog mesta u generalnom plasmanu sa Špancem Askonom i osvojenih 66 bodova. Vozač NIS Petrol tima u saradnji sa Target competition timom u automobilu Hyundai i30 N sa brojem 62 na stazi Zandvort u Holandiji, doživeo je veliki peh, pošto mu se na startu druge trke otkačilo crevo turba, zbog čega nije imao boost, kao ni snagu motora, pa je odmah posle neuspešnog starta morao odmah u pit.\nTags: dusan borkovic, hyundai i30n, maler, target competition, tcr evropa, zandvort\nTags: dusan borkovic, dvostruka, hyundai i30n, pobeda, pol rikar, target competition, tcr evropa\nPOBEDA DUŠANA BORKOVIĆA U FRANCUSKOJ U PRVOJ TRCI ŠAMPIONATA TCR EVROPA\nNajbolji srpski automobilista Dušan Borković ostvario je savršen start u svojoj prvoj sezoni šampionata TCR Evropa. Vozač Target competition tima u svom automobilu Hyundai i30 N sa brojem 62 na stazi Pol Rikar u Le Kasteleu fantastičnom vožnjom prvog dana nove sezone domogao se maksimalnih 30 poena, pošto je osvojio pol poziciju u kvalifikacijama (5 bodova), a zatim i prvo mesto u prvoj od dve trke premijernog vikenda (25 bodova).\nTags: dusan borkovic, hyndai i30n, le kastele, pobeda, pol rikar, target competition, tcr evropa\nMOBIL AUTO TV – Dušan Borković počinje sezonu u TCR Evropa 2018\nNajbolji srpski automobilista Dušan Borković u prvoj sezoni TCR Evropa nastupiće kao vozač tima Target competition u automobilu Hyundai i30n. Srpski šampion će I ove godine nositi broj 62.Target je jedan od najuspešnijih timova u TCR takmičenju. Sa Stefanom Kominijem su 2015. godine bili prvi šampioni TCR International serije, a 2016. i 2017. godine prvaci TCR Nemačka, sa Džošom Filesom.\nTags: dusan borkovic, hyundai i30n, mobil auto tv, početak, pol rikar, sezona 2018, target competition, tcr evropa\nTags: #62, dusan borkovic, hyundai i30n, pol rikar, sezona, target competition, tcr evropa


Šarčević: Smenjen direktor škole, navodno se nije setio...\nIzvor: B92, 02.Nov.2018, 18:17\nBeograd -- Ministar prosvete Mladen Šarčević najavio je da će biti smenjen direktor Osnovne škole ''Treći kragujevački bataljon'' u Kragujevcu Slobodan Živanović.\nKako je rekao, direktor će biti smenjen jer u toj školi odeljenja nisu formirana prema broju učenika u skladu sa zakonom.\nMinistar je objasnio da zbog manjeg broja učenika osmog razreda, kojih je ukupno 86, jedno od četiri odeljenja treba da se rasformira i da se učenici rasporede u ostala tri >> Pročitaj celu vest na sajtu B92 << odeljenja.\n''Direktor se, navodno, nije setio da ima manje đaka nego što treba da se formira odeljenja, pa nije hteo da smanjuje broj odeljenja da se roditelji i deca ne bi bunili što ih razdvajaju u završnom razredu. Ne može direktor o tome da odlučuje, nego da se primeni zakon'', rekao je Šarčević novinarima u Privrednoj komori Srbije, gde je predstavljen projekat povezivanja najboljih studenata i poslodavaca u Srbiji.\n''Njegov zahtev je stigao 23. oktobra, dakle, mesec i osam dana od roka. Zato je zahtev odbijen kao neblagovremen'', kažu u Ministarstvu. Navode i da su škole koje su se obraćale Sektoru za predškolsko i osnovno obrazovanje radi organizovanja rada u odeljenjima IV i VIII razreda s manjim brojem učenika, iz pedagoških razloga dobijale saglasnost da ostanu sa istim brojem odeljenja budući da se radi o završnim razredima. ''OŠ 'Treći kragujevački bataljon nije se obratila Sektoru'', dodaju u Ministarstvu.\nVesti-online.com: Brže do posla uz podršku PKS\nRTS: Projekat za lakše zapošljavanje najboljih studenata\nB92: "Da mladi uče od najboljih, da ostanu u zemlji"\nRTS: Šarčević najavio smenu direktora škole ''Treći kragujevački bataljon''


Nikolićeva stranka dobila podršku birača\nTomislav Nikolić, Foto: Vesna Anđić\nVanredni lokalni izbori u tri opštine, od kojih dve beogradske, pokazali su da je Srpska napredna stranka Tomislava Nikolića, uz Demokratsku stranku, osvojila najviše glasova. Čime je to stranka donedavnog šefa radikala u Srbiji uspela da motiviše birače i da li je moguće da kroz sličnost političkog zaokreta, a zatim i podelom vlasti sa predsednikom države, Nikolić postane srpski Sanader?\nNaprednjaci Tomislava Nikolića uspeli su da ostvare dobre rezultate zbog najmanje dve naoko vidljive činjenice. Preoteli su deo biračkog tela dojučerašnjih kolega radikala, ali su i malu izlaznost iskoristili da animiraju svoje verne glasače, tradicionalno nezadovoljne strankama na vlasti.\nAleksandar Vučić kaže da je njihova pobeda rezultat rada koji gleda u budućnost, kaže da su siti pirovih pobeda:\n„Mi ćemo građanima reći da želimo da učinimo sve što je u našoj moći da naš program ispunimo, da pomognemo i doprinesemo boljem životu građana. Nemojte da imate iluziju da to neće biti tako. Sad vam kažem, 16. avgusta su izbori u Gračanici i Goraždevcu i mi ćemo pobediti i na Kosovu i Metohiji. Pobeđivaćemo svuda, ali nijednog trenutka nećemo pokazivati osionost, veoma poštujemo rezultat koji je postigla lista Za evropsku Srbiju.“\nNaprednjaci su izgleda vrlo dobro premostili doskora nerešivu dilemu. Kako zadržati deo radikalskog glasačkog tela i osetno smekšati svoj stav prema evrointegracijama i i SAD približavajući svoju poziciju stavovima vladajućeg bloka. Prvi koga bi ovi rezultati trebali da razdrmaju su vladajuće demokrate predsednika Borisa Tadića. Šefica poslaničkog kluba ove patije Nada Kolundžija:\n„Očigledno da je postojala potreba unutar tog radikalskog biračkog tela, prethodno jedinstvenog, a sada podeljenog, da se definiše ko je uz koga. Na neki način bilo je to raščišćavanje pozicija između dve stranke koje su nastale iz jedne, Srpske radikalne stranke. Ne bih rekla da bi trebalo biti zabrinut, ovi rezultati ne daju razloge za zabrinutost, ali u svakom slučaju nameću neka pitanja na koja bi trebalo tražiti odgovore.“\nPosle dobrih rezultata lokalnih izbora vetar će verovatno duvati u leđa naprednjacima. Srpska radikalna stranka, s obzirom na ostvarene rezultate u opštini Zemun, koji se smatra glavnim uporištem radikala, biće opoziciona stranka.\nŠef radikala Dragan Todorović nije želeo da analizira izborni uspeh Nikolića, ali zato očekuje da se poštuje izborna volja kada su i poslanički mandati u pitanju, za koje tvrde da su im naprednjaci preoteli u stranačkom cepanju:\n„Ne treba nam ništa više od onoga što smo dobili od građana Zemuna, oni su nam dali 10.01 odsto. Ne pristajemo na manje ni kada su u pitanju majski izbori, ni kada su u pitanju izbori iz 2008. godine ni kada su u pitanju izbori iz juna 2009. godine.“\nNapredna stranka će se verovatno truditi da skloni radikale iz srpske politike, a zajedno s njima i koaliciju oko Demokratske stranke Srbije, koji za sada pokrivaju biračko polje i političke interese naprednjaka. U Demokratskoj stranci Srbije ne žele da komentarišu konkurentski uspeh Demokratske stranke i naprednjaka, ali su spremni da sa naprednjacima sarađuju u lokalnim oragnima vlasti. Miloš Aligrudić:\n„To pitanje je bolje uputiti na adrese te dve političke stranke. Te dve opštine u Beogradu imaju i simbolički politički značaj i on je, tako je ispalo u ovom trenutku, bio prevashodniji od nečega drugog.“\nProfesor fakulteta političkih nauka Zoran Stojiljković kaže da su na pobedu naprednjaka uticale dve činjenice, odnosno dva fenomena:\n„Jedan je veoma niska izlaznost birača, što pokazuje nizak kredibilitet političkih institucija i prodor naprednjaka koji pokazuju da su uzeli gotovo četiri petine nekadašnjeg radikalskog tela i s jedne strane kaznili, što je običaj na lokalnim izborima, vladajuću koaliciju koja nije postigla odgovarajuće efekte, a s druge strane da sem naprednjaka sve tradicionalne političke stranke, sa izuzetkom socijalista, nisu održale svoje rezultate ili ih popravile. To govori o tome koliko političke elite u Srbiji, čak i kad se radi o opštinskim izborima, jesu ozbiljan test.“\nDeo političke javnosti, ali i analitičari, odmah nakon iščitavanja prvih rezulata lokalnih izbora postavljali su pitanje ima li Nikolić šansi da postane srpski Sanader. Najpre kroz sličnost političkog zaokreta, a zatim i podelom vlasti sa predsednikom države. Koliko su i da li su to daleka politička pitanja najmanje u ovo trenutku zavisi od Nikolića.


Stručni tim Zemaljskog muzeja BiH nastavio je početkom ove sedmice arheološke radove na istraživanju srednjovjekovnog grada Visoki na lokalitetu brda Visočica. Već za vrijeme pripremnih radova na čišćenju vegetacije pronađen je fragment ploče sa dijelom ćiriličnog natpisa i ukrašen kukastim križevima, potvrdio je danas Feni član tima, ekspert Zemaljskog muzeja Mirsad Sijarić.\nPrema njegovim riječima, stručni tim trenutno radi na raščišćavanju ruševina kako bi se pristupilo iskopavanjima, odnosno došlo do tzv. kulturnih slojeva. Tim Zemaljskog muzeja BiH je u oktobru prošle godine otkrio dosad nepoznate zidove srednjovjekovnog grada, ali su još nepoznati vandali macolama uništili dio novootkrivenih zidina. Budući da se radi o gradu, važnom centru srednjovjekovne Bosne, Sijarić očekuje značajne rezultate, uobičajene za važne centre srednjovjekovne bosanske države. Radove na srednjovjekovnom gradu Visoki finansira Vlada Federacije BiH putem Ministarstva kulture i sporta.


Pretnje su usledile nakon objavljivanja teksta u kojem se novinar Nove.rs osvrnuo na slučaj silovanja na Pravoslavnom bogoslovskom fakultetu. Jedan od korisnika pozvao je svoje istomišljenike da se „obrate“ Milovančeviću, nakon čega je više osoba, pod izgovorom da štite ugled Srpske pravoslavne crkve, uputilo preteće i uvredjlive poruke novinaru.\nOn kaže da „se konstantno pojavljuju ljudi koji prete i iznose lažne tvrdnje o novinarima“. „Smatram da je važno da se tužilaštvo pozabavi ovim slučajem i da procesuira hrabriše koji sa društvenih mreža šalju ovakve poruke“, jasan je naš sagovornik.\nOn dodaje da „se nada da ova država ima pravne mehanizme kojima može da stane na put ovakvim ljudima“.\nNova.rs NUNS Pretnje novinarima Vojislav Milovančević\n← Preminuo čuveni voditelj Leri King\nŠper: Novinarska udruženja da posvete mnogo više pažnje mladim novinarima →


M. D. 13. februara 2017. 20:06\nPentagon je danas objavio da su SAD sposobne da se odbrane od severnokorejskog napada balističkom raketom“ i snažno osudio poslednju raketnu probu koju je izveo Pjongjang.\nPortparol Pentagona kapetan Džef Dejvis izjavio je da je posvećenost SAD zaštiti američke teritorije i saveznika poput Japana i Južne Koreje „gvozdeno čvrsta“, prenosi Rojters. On je kazao novinarima da su severnokorejski „nezakoniti programi naoružanja“ jasna i velika opasnost po nacionalnu bezbednost.\n„Mi smo sposobni da se odbranimo od severnokorejskog napada balističkom raketom i preduzećemo sve neophodne mere za odvraćanje i savladavanje pretnji našim i savezničkim teritorijama i građanima“, naveo je Dejvis.\nSeverna Koreja potvrdila je juče da je uspešno testirala lansiranje novog tipa balističke rakete srednjeg do dugog dometa.\nKako je preneo Rojters, pozivajući se na severnokorejsku novinsku agenciju KCNA, lider Kim Jong lično je naredio testiranje novog oružja za koje Pjongjang tvrdi da je sposobno da nosi nuklearnu glavu.\nLansiranje rakete usledilo je samo dan nakon što se predsednik SAD Donald Tramp sastao u Vašingtonu sa japanskim premijerom Šinzom Abeom i dva dana nakon telefonskog razgovora sa kineskim predsednikom Sji Đinpingom.


RTS :: Savez za Srbiju o premijerkinom boravku u Njujorku\nPolitika Savez za Srbiju o premijerkinom boravku u Njujorku\nčetvrtak, 27. sep 2018, 14:28 -> 16:19\nSavez za Srbiju o premijerkinom boravku u Njujorku\nIzjednačavanjem učestvovanja Vuka Jeremića na Generalnoj skupštini Ujedinjenih nacija sa boravkom Hašima Tačija i Bedžeta Pacolija u Njujorku, Ana Brnabić je još jednom pomerila standarde političkog licemerja, nanoseći štetu ugledu funkcije koju obavlja i zemlje koju predstavlja, saopštio je Savez za Srbiju.\nKako se navodi u saopštenju, jedini lider opozicije koji prisustvuje 73. zasedanju GS UN je Vuk Jeremić kao bivši predsednik Generalne skupštine UN, a ne kao predstavnik srpske opozicije.\nUpravo zbog obavljanja te funkcije, Jeremić ima doživotnu pozivnicu za glavna zasedanja Generalne skupštine UN i boravi tamo kao nekadašnji visoki međunarodni zvaničnik, a ne kao predstavnik srpske opozicije. Vuk Jeremić je tu funkciju, prema svim ocenama, obavljao časno i sa uspehom, ističe SZS.\nZato Jeremić, koji je uzgred bio i drugoplasirani u trci za Generalnog sekretara UN i to uprkos opstrukciji od sopstvene vlade, ne mora nikoga da tajno juri po hodnicima, kao što maliciozno i nedostojno insinuira premijerka, ukazuje Savez za Srbiju.\nU saopštenju se ističe da je "upravo je njen boravak u sedištu UN bio potpuni fijasko, jer premijerka bez uticaja u vlastitoj državi očigledno nikom ne može biti relevantan sagovornik".\nSavez za Srbiju ocenjuje da predsednica Vlade Srbije Ana Brnabić ponovo dokazuje da nije dostojna funkcije koju obavlja i da je svoju ulogu svela na banalno podilaženje liku i delu Aleksandra Vučića.\nUmesto da boravak u Njujorku na Generalnoj skupštini UN iskoristi da obavi što veći broj sastanaka sa najvažnijim svetskim zvaničnicima u interesu Srbije i njenih građana, ona svoju energiju troši na blaćenje i klevetanje opozicije, izigravajući jeftinog portparola SNSa, navodi se u saopštenju Saveza za Srbiju.


Nimic: Bez napretka u razgovorima o imenu Makedonije\nNema napretka u razgovorima Atine i Skoplja o imenu Makedonije, rekao je danas izaslanik UN Metju Nimic posle sastanka sa šefom grčke diploamtije Evangelosom Venizelosom, prenosi Makedonska informativna agencija (MIA).\nNimic, koji posreduje u razgovorima dve strane, rekao je da nisu izneti nikakvi novi predlozi o imenu Makedonije, koje Grčka osporava, navodeći da ga vlast u Skoplju ne samo uzurpira, već i da njime izražava teritorijalne pretenzije na istoimenu pograničnu grčku pokrajinu.\n"Predstavio sam neke ideje u prošlosti, neke je prihvatila jedna ili druga strana. Verujem da je ovo pitanje koje svi žele da vide rešeno. Imajući u vidu obostranu želju za rešenjem i činjenicu da postoje ideje koje bi mogle da posluže kao temelj za njega, verujem da ovo pitanje može biti rešeno", poručio je Nimic.\nNimic je juče u Skoplju o tom pitanju razgovarao sa makedonskim zvaničnicima koji su mu ponovili da Skoplje želi nalaženje uzajamno prihvatljivog rešenja.\nGrčka se od 1991, kada je Makedonija proglasila nezavisnost od Jugoslavije, s njom spori oko prava da koristi to ime.\nZbog nerešavanja spora, za šta okrivljuje vladu u Skoplju, Atina je sprečila prijem Makedonije u NATO i njene pristupne pregovore sa EU.


RTS :: Ekipa RTS-a testirala dezinfekcioni tunel, kupci već čekaju\nŽivot u vreme pandemije Ekipa RTS-a testirala dezinfekcioni tunel, kupci već čekaju\nutorak, 14. apr 2020, 08:55 -> 09:47\nEkipa RTS-a testirala dezinfekcioni tunel, kupci već čekaju\nPandemija koronavirusa podstakla je domaću pamet i stručnjake, a Fond za inovativnu delatnost je podržao projekte. U radionici šabačke firme "Corten Art" završen je prvi prototip domaćeg dezinfekcionog tunela. Ekipa RTS-a proverila je kako on funkcioniše.\nPrvi prototip dezinfekcionog tunela nastao je u radionici kompanije "Corten Art" u Šapcu. Osmislili su ga mladi mašinski inženjeri i stručnjaci. U radionici ih ima devet, a prosek njihovih godina je 29. Od ideje do realizacije, trebalo im je samo 10 dana.\nDirektor i suvlasnik kompanije "Corten Art" Bojan Lolić kaže da je tunel izrađen u potpunosti od nerđajućeg čelika, sa lako dostupnim komponentama na tržištu.\n"Njegove mlaznice rade na pritisku od šest bara, za razliku od drugih koji rade na 70 bara. Sam izgled ne narušava dizajn i ambijent nekog prostora", objašnjava Lolić.\nKaže da je njihova firma inovativna i da uvek traže način da se prilagode situaciji.\n"Sama kupovina si-en-si (CNC) mašine jeste bila preduslov da bi se uradilo ovako nešto, ali s obzirom na situaciju i na potrebu tržišta za ovakvim proizvodom, naš tim je uspeo da u rekordnom roku, za samo 10 dana, osmisli i izradi tunel", kaže Lolić.\nObjašnjava da je projekat podržao Fond za inovacionu delatnost.\n"Ovo je jedan od 12 projekata koje je Fond podržao. Prepoznao je inovativnu ideju u borbi protiv efekta pandemije koronavirusa", ističe Lolić.\nPrvih pet tunela će biti donirano\nSuvlasnik kompanije "Corten Art" Nenad Tovarović očekuje da će do kraja meseca proizvod biti kompletan.\n"Trenutno smo u proceduri certifikacije opreme prema svim važećim evropskim direktivama za bezbednost mašina, što znači da treba da dobijemo tri A znak koji služi da bi proizvod mogao da se nađe na tržištu u Srbiji i CE znak, da bi mogao nesmetano da se prodaje na teritoriji Evropske unije", objašnjava Tovarović.\nKaže da tunel može imati primenu na svim prometnim mestima - bolnicama, sudovima, poštama, fabrikama...\n"U dogovoru sa Fondom za inovacionu delatnost, pet tunela ćemo donirati na najkritičnija mesta i jedan tunel će ići kao donacija gradu Šapcu, s obzirom na to da smo mi firma iz Šapca", najavljuje Nenad Tovarović.\nKaže da se kupci iz Srbije i inostranstva već javljaju i čekaju finalni proizvod.


Brand Diagnostics - Plum Mark i Partner Consulting by Plum Mark - issuu\nDijagnoza razvijenosti brenda, njegovih snaga i slabosti i njegovog ukupnog potencijala\nUvod Danas je već dobro poznato da put od nepoznatnog proizvoda do brenda ima više etapa i da je za uspeh važna svaka od njih. Zajednički projekat agencija Partner Consulting i Plum Mark, Brand Diagnostics, nudi precizno merenje svakog pojedinačnog koraka, od poznatosti do prihvatanja proizvoda (prvih pet koraka koji vode ka “uspešnom proizvodu” do vezanosti za proizvod, lojalnosti u kupovini i spremnosti da se brend preporuči drugom (druga tri koraka koji od “uspešnog proizvoda” kreiraju “uspešnan brend”. Jedino na taj način možete biti sigurni da li je potencijal brenda u potpunosti ostvaren i, ako nije, u kojoj fazi razvoja je nastao deficit.\nBrend profil kategorije proizvoda preporuka lojalnost sklonost prihvatanje\n2% 2,5% 5,1% 7,3%\nzainteresovanost razumevanje poznatost\n28.8% 48% 70%\nMerenje Ostvarenje ukupnog potencijala brenda može se meriti i komparativno, prema ostvarenjima konkretnih brendova u istoj kategoriji. Brand Diagnostics nudi ovakav uporedni pregled do 10 konkurentskih brendova. Brand Diagnostics se zasniva na primeni kvantitativne istraživačke tehnike. Intervjuisanje se odvija u domaćinstvu, licem-u-lice, na uzorku od 500 do 1000 reprezentativnih potrošača, u zavisnosti od složenosti tržišta i strukture ciljne grupe.\nPrimena Program Brand Diagnostics se može primeniti u vrlo različitim tržišnim situacijima: 1. na globalnom (nacionalnom) tržištu ili pojedinim tržišnim segmentima (regionalna i lokalna tržišta) 2. u različitim fazama životnog ciklusa (uvodjenje novog proizvoda, razvoj maksimalnog tržišnog potencijala, revitalizacija „starih“ brendova, diversifikacija brendova) 3. u fazi projektovanja novog proizvoda, kao testiranje potencijala virtuelnih brendova Brand Diagnostics uvek daje jasnu ocenu planirane i realizovane tržišne strategije, čime značajno povećava verovatnoću ostvarenja tržišnih ciljeva. Smanjenje rizika ulaganja u nove tržišne zahvate je, verujemo, najveći argument za primenu Brand Diagnostics programa.\nCase Study Funkcionisanje programa Brand Diagnostics najbolje se može predstaviti na slučaju uvodjenja na tržište novog voćnog soka „za ljude kojima je stalo“ – Exclusive* *Naziv brenda i slogan su namerno izmenjeni zbog zaštite poslovnih interesa proizvodjača. Program Brand Diagnostics je primenjen sa ciljem da se ceo proces uvodjenja proizvoda na tržište detaljno analizira, da se detektuju one faze koje su dale najslabije rezultate i, na osnovu toga, koriguju buduće aktivnosti do ostvarenja punog potencijala novog brenda.\nPrimena Brand Diagnostics alata Posle šestomesečne uvodne kampanje Exclusive je ostvario veoma dobre rezultate u domenu zainteresovanosti potrošača i pozitivne percepcije brenda, pa čak i probne kupovine, ali ne i očekivani nivo prihvatanja proizvoda, kao prve „brendovske“ karakteristike. Posebno je izgledalo zabrinjavajuće da ključni elementi snage brenda (sklonost, lojalnost, preporuka) nisu razvijeni do planiranog nivoa, što ugrožava realizaciju dugoročnih planova. Prva od brojnih primenjenih analitičkih pregleda, ticao se merenja ostvarenog „brend profila“ Exclusiva. Potvrdjene su poretpostavke proizvodjača da je Exclusive uvodnom kampanjom obezbedio izvanrednu poznatost u definisanoj ncioljnoj grupi, visoko razumevanje koncepta proizvoda i zainteresovanost. Stepen poverenja ciljnih potrošača bio je, takodje, viši nego prosečno ostvarenje za celu grupu proizvoda. Usledila je uspešna probna kupovina – indeks efikasnosti promocije je bio 0,17, kada maksimalne vrednosti samo retko dostižu vrednost od 0,30, a veoma često se kreću ispod vrednosti 0,10. Indeks efikasnosti promocije se dobija kada se procenat potrošača koji su realizovali probnu kupovinu (15,1) podeli procentom ostvarenja poznatosti u okviru ciljne grupe (90).\n8% 15% 22% 43% 72% 90%\nPrvi uočeni problemi Prvi uočeni problem nastao je na nivou prihvatanja proizvoda posle probne kupovine, zbog čega su i sve ostale „brednovske“ karakteristike zabeležile niže vrednosti u odnosu na očekivanu ciljnu grupu. Iako je za grupu u celini uočljivo da čak 70% (7/10,4) onih koji su probali novi proizvod prihvata ovaj proizvod, od svih probnih kupaca Exclusiva „samo“ 50% (7,6/15,1) je prihvatilo proizvod – proizvod nije ispunio njihova očekivanja. Analize su pokazale da je promotivna kampanja, iako kreativna i efikasna, bila usmerena na širu populaciju od realne ciljne grupe. Zbog toga realne performanse proizvoda nisu mogle ni da zadovolje očekivanja jednog dela „pripremljene“ populacije posle konkretnog susreta sa proizvodom (probna kupovina).\nPromotivna komunikacija imala je zadatak i da postavi temelje Exclusiva kao brenda. Ako je promotivni zadatak do probne kupovine uspešno ostvaren, predmet naše sledeće analize bio je stepen ostvarenja „brendovskih“ odlika proizvoda: emotivni odnos, lojalnost kupovine i spremnost na davanje preporuka. Od onih koji su prihvatili proizvod visoki procenat (79%) je izgradio i poseban emotivni odnos prema proizvodu („sklonost“) i takodje visoki procenat se pretvara u lojalne potrošače (70%). Od toga je polovina spremna da preporuči proizvod prijateljima. Dakle, komunikacija je uspešno postavila osnove brenda, čak nešto uspešnije od proseka grupe. Generator nedovoljno dobrih rezultata u ovom slučaju je bila loša postavka ciljne grupe na samom početku procesa uvodjena novog proizvoda na tržište. Loša postavka ciljne grupe je povećala ambicije proizvodjača, više je uložio u komunikacionu kampanju nego što je bilo neophodno, kreirao je poslovne planove na podacima koji su bili dvostruko veći od realnog ostvarenja. Program Bradn Diagnostics je, medjutim, na vreme uočio slabe tačke čitave strategije i pokazao da proizvod, s jedne strane, ima realne potencijale brenda (i oni su u porvoj fazi kampanje korektno inicirani), ali je, s druge strane, pokazao da je relani tržišni kapacitet novog brenda dvostruko manji od prvobitno očekivanog i da to zahteva reviju biznis plana i potrebnih ulaganja.\nMIROSLAV ŠUTIĆ Rukovodilac projekta 063.213.975 Direktor Partner Consulting\nNIKOLA JOVANOVIÄ† Rukovodilac logistike 063.263.463 Direktor Plum Mark\nBrand Diagnostics - Plum Mark i Partner Consulting\nPonuda istrazivanja trzista - merenje razvoja brenda u svim njegovim fazama


Navela je da neće obavljati dužnost generalnog direktora MMFa- tokom perioda nominacije.\nOna bi trebalo da zameni Maria Dragija, kome osmogodišnji mandat ističe u oktobru.\nDonald Tusk, predsednik Evropskog saveta naveo je da je međunarodno iskustvo Lagardove njena glavna preporuka i dodao da će ona postati savršen predsednik ECB-a.\nBuran i zanimljiv život\nPre svega, ona nije ekonomista nego advokat.\nOna je pak opovrgavala ikakve nepravilnosti, a iako nije bilo naznaka da je u tom predmetu ostvarila ličnu korist, ispitivala ju je policija, koja je i pretresla njen pariški stan. Francuski tužioci su 2014. otvorili zvaničnu istragu protiv Lagarde zbog nemara.


Pojačan saobraćaj i gužve na graničnim prelazima - Far\nSezona godišnjih odmora, druga polovina jula, još jedna turistička smena, kao i prolazak većeg broja stranih državljana kroz Srbiju doprinose pojačanom saobraćaju, kažu u Auto-moto Savezu Srbije.\nPrema informacijama iz Javnog preduzeća „Putevi Srbije“, svi kanali za naplatu putarine su otvoreni, pojačan je rad na naplatnim stanicama u cilju bržeg prolaska što znatno ubrzava protok vozila, ali zbog povremenog velikog priliva vozila moguća su zadržavanja na pojedinim naplatnim rampama.\nNajopterećenije naplatne stanice na kojima može biti dužih zadržavanja su Stara Pazova, Beograd, Nais i Dimitrovgrad.\nNa graničnim prelazima pojačan je saobraćaj, a putnička vozila čekaju i do dva sata, saopštio je jutros AMSS, te se vozačima savetuje da koriste manje frekvetntne granične prelaze u vreme gužvi.\nKako su zadržavanja promenljiva, takođe se vozačima savetuje da se pre puta informišu, a na sajtu AMSS-a (kamere.amss.org.rs) mogu potražiti i kamere uživo na frekventnim graničnim prelazima kao što su Horgoš, Batrovci, Gradina i Preševo.\nIzvor: AMSS / Tanjug\nZastoji na granicama i pojačan saobraćan zbog još jedne smene turista u sezoni Postavljene nove veb-kamere na najfrekventnijim graničnim prelazima sa Mađarskom, Hrvatskom, Bugarskom i Makedonijom Proćislo leto, intenzivan saobraćaj i promenljivo vreme zadržavanja na graničnim prelazima u Srbiji Velike gužve na Gradini i Horgošu\nАМССГранични пунктовеДвижение Сърбиязадръстванияпътна обстановка\nВъзстановяват се граничните про�...\nНа 20 март Сърбия затваря абсолют�...


Otvoren renoviran muzej Vuka i Dositeja - iKragujevac\nOtvoren renoviran muzej Vuka i Dositeja\nponedeljak, 24 decembar 2012 20:07\nPredsednik Srbije Tomislav Nikolić izjavio je danas na otvaranju obnovljenog muzeja Vuka i Dositeja da su ta dva prosvetitelja, uz Svetog Savu, ostali naši učitelji do danas, a da je upravo pod krovom muzeja počela da se gradi moderna evropska država srpska.\nPodsetivši da su Vuk i Dositej ostali naši učitelji do danas Nikolić je rekao i da nije siguran da li bi nas oni danas prepoznali i da li bi se većina pripadnika srpskog naroda uklopila u njihov obrazac.\nJa ću se truditi da ne obrukam Srbiju i od svih vas očekujem isto - poručio je Nikolić na otvaranju izložbene postavke u obnovljenom muzeju.\nOn je podsetio da je pod krovom muzeja Vuka i Dositeja osnovana prva velika škola u Srbiji - Licej da je tu počelo da se razvija seme današnjeg Beogradskog univerziteta.\nSretenjski ustav, Srpsko učeno društvo, Narodna biblioteka, Matica srpska, Srpska književna zadruga... Ovde je počela da se gradi moderna evropska država srpska. Ni dan nismo zaostali za Evropom koja je kad i mi razvijala svoje visoko školstvo - ukazao je Nikolić.\nOn je rekao da nas upravo ta tradicija čini delom istorijskog pamćenja starog kontinenta i istakao da se nacionalna svest i svest o značaju kulture pamćenja ne pokazuje samo onda kada nas godišnjice teraju da se setimo značajnih ljudi i institucija i kada su jubileji povod za obnovu.\nNije dovoljno da se u tom jednom danu setimo, pa onda opet zaboravimo i zapustimo i zato mi je drago što danas nije ni Vukov ni Dositejev datum i što otvaramo obnovljeno znanje jednog od najznačajnijih muzeja Beograda, Srbije, Balkana - rekao je Nikolić i dodao da veruje da ćemo obnoviti i druga znanja širom Srbije.\nZato što je to naš dug, a kome više dugujemo do prvom ministru prosvete, čoveku koji je evropske vrednosti pre više od dva veka ugradio u temelje srpske državnosti i to, kao deo istorijske ironije, u zdanju koje je jedini sačuvani primerak tipične turske gradske kuće na prostoru Beograda - kazao je Nikolić.\nPredsednik je rekao i da je dužnost ove države da neprestano brine o tradiciji i kulturi i da prenosi istorijsko pamćenje na najmlađe i tako gradi civilizacijski kontinuitet.


Šarić se predao prošlog meseca – Centar za istraživačko novinarstvo Srbije\nAktuelnoLicnostŠarićPrekogranični organizovani kriminal\nŠarić se predao prošlog meseca\nDarko Šarić izlazi iz aviona na surčinskom aerodromu\nČuveni balkanski narko bos Darko Šarić kontaktirao je srpsko Ministarstvo pravde prošlog meseca i ponudio svoju predaju, rekao je danas ministar Nikola Selaković na konferenciji za štampu u Vladi Srbije\nSelaković je rekao da je Šarićevo kretanje locirano u četiri zemlje Latinske Amerike.\n„Kada je begunac toga postao svestan, dobili smo zahtev za kontakt, i tada se odvijao i pregovarački proces“, rekao je Selaković i objasnio da je razlog Šarićeve predaje izbeglavanje krvoprolića koje bi verovatno nastalo tokom akcije hapšenja.\nSelaković tvrdi da je predaja bila bezuslovna, odnosno da Šarić ništa nije tražio sem da mu se omogući kontakt sa advokatom, majkom i detetom, pre formalnog hapšenja.\nDolazak Darka Šarića na aerodrom u Podgorici\nŠarić je jutros u 8:40 avonom prebačen iz Crne Gore u Srbiju, a na fotografijama na kojima se smeje, vidi se da je u dobroj formi i preplanulog tena. Sa aerodoroma je odvezen u policijsku stanicu, a zatim u Specijalno tužilaštvo za borbu protiv organizovanog kriminala.\nŠariću je pritvor određen još decembra 2009 godine, nakon zaplene 2.7 tona kokaina na urugvajskoj obali, i od tada se nalazi u bekstvu. Usledilo je podizanje pet optužnica protiv njega koje ga terete da je organizovao međunarodni šverc oko pet tona kokaina i još tri optužnice koje ga terete za pranje više od 20 miliona evra. U bekstvu je petnaest članova njegove grupe koji su švercovali narkotike, kao i trojica koji su Šariću pomagali u pranju para. Čuveni Rodoljub Radulović, koji je sa Šarićem švercovao kokain, ali i ostvarivao kontakte sa političarima Srbije i ugovarao različite poslove, takođe je van domašaja policije.\nU lociranju Darka Šarića, kako je rekao Selaković, osim Srbije učestvovalo je više drugih međunarodnih agencija, među kojima su američka CIA i slovenačka Sova.\nCentar za istraživačko novinarstvo Srbije (CINS) i Organized Crime And Corruption Reporting Project (OCCRP) istraživao je Šarićeve poslove već četiri godine. Na našem sajtu možete pročitati serijal tekstova o Šariću, ali i pogledati Šarićev onlajn profil sa obiljem informcija o grupi Darka Šarića, njihovim poslovima i kontaktima potkrepljen stotinama skeniranih dokumenata.\nDarko Šarić na beogradskom aerodromu\nIzdvajamo neke od tekstova:\nU tekstu Optužnica protiv Radulovića: šverc dve tone kokaina sakrivenog u soji možete saznati detalje o tome kako su Šarić i Radulović prošvercovali dve tone kokaina iz Argentine u Evropu.\nU tekstu Šarići su bili vlasnici kluba u centrali SPS možete otkriti kako je Šarić upravljao elitnim noćnim klubom koji se nalazio u samom sedištu vladajuće partije.\nU tekstu Kratka istorija jedne privatizacije možete otkriti kako je Darko Šarić sklopio poslovni dil sa nemačkim medijiskim gigantom VAC vredan 30 miliona evra, sa ekskluzivnom izjavom Pitera Langea, člana uprave ove kompanije.\nTakođe, možete pročitati ekskluzivni intervju, koji je novinarima CINS-a, pred samo hapšenje, dao Zoran Ćopić koji je osuđen u Bosni za pranje novca Darka Šarića:\nU sledeća dva teksta možete otkriti sve detalje o životu Rodoljuba Radulovića i sve njegove poslovne poduhvate širom sveta, uključujući i na Balkanu: Misteriozni šef narko kartela i Radulović se vraća kući i pokreće posao.\nMožete otkriti i kako je Šarićev advokat Andrija Krlović, pred samo hapšenje, prebacio vrednu imovinu na uticajnog vojvođanskog biznismena u sledećem tekstu Biznismen Rodić povezan sa Šarićevim advokatom i Radulovićem.\nOtkrili smo i da se Ivica Tončev, savetnik premijera Dačića, sastao jednom prilikom sa Rodoljubom Radulovićem, kao i njegovo objašnjenje ovog događaja u tekstu Dačić bio upozoren na kontakte Tončeva sa mafijom.\nU tekstu Šarićevi poslovi sa medijima možete saznati detalje o Šarićevom interesu da učestvuje u novinarstvu.\nObavezno pogledajte i onlajn profil Darka Šarića, u kome možete naći puno drugih uzbudljivih informacija o životu i poslovima Darka Šarića, uključujući i sve detalje o njegovim hapšenjima u mladosti, kada je bio osuđivan za sitne krađe, u kojima je iz prodavnica iznosio salame i eurokrem, ali i listu svih njegovih saradnika i firmi za koje su novinari CINS-a utvrdili da su bili pod Šarićevom kontrolom.\nU našoj rubrici Arhiva dokumenata i u gornjem desnom uglu ove strane možete pročitati svih devet optužnica protiv Darka Šarića.\nPratite nas i u naredim danima.


Održana inkluzivna radionica u OŠ "Svetozar Miletić" u Zemunu\nU okviru projekta "Pobedimo tišinu zajedno" i u okviru saradnje organizacije Pomoć porodici i OŠ „Svetozar Miletić“, Zemun, posetili smo ovu najstariju zemunsku školu i održali inkluzivnu edukativnu radionicu. U radionici su učestvovali učenici ove škole i Škole za obrazovanje dece sa smetnjama u razvoju Škola "Radivoj Popović", Zemun. Ovom prilikom OŠ „Svetozar Miletić“ je dobila tablu za učenje azbuke znakovnog jezika koja će biti montirana u holu škole.\nNaš cilj je da kroz ovaj projekat doprinesemo inkluzivnom konceptu razvoja društva putem vršnjačke edukacije na lokalnom nivou i putem zajedničkih aktivnosti slobodnog vremena dece sa smetnjama u razvoju i dece bez smetnji u razvoju.\nOvu radionicu su organizovali i realizovali Stevan Nestorov, Jelena Vukić i Danijela Merdović. Prisustvovali su direktorka OŠ „Svetozat Miletić“ Gordana Srećković, psiholog Anđelka Milićević, pedagog Jelena Trtica i učiteljica Ksenija Šacka – Stanić. Projekat „Pobedimo tišinu zajedno“ sprovodi organizacija „Pomoć porodici“ uz podršku Gradskog sekretarijata za obrazovanje i dečju zaštitu, partnerstvu sa OŠ „Sonja Marinković“, Zemun i u saradnji sa zemunskom Školom za obrazovanje dece sa smetnjama u razvoju „Radivoj Popović“. #inkluzija #zemun\n#pobedimotisinuzajedno #signlanguage #znakovnijezik #vrsnjackaedukacija


RTCG - Radio Televizija Crne Gore - Nacionalni javni servis :: Svijet :: Kanada izručuje direktorku Huaveja u SAD\nPRVOSUĐE ODLUČILO 02. 03. 2019. 11:58 >> 11:26 3\nKanada izručuje direktorku Huaveja u SAD\nKanadski ministar pravosuđa zvanično je počeo proces izručenja SAD Meng Vanžou, finansijske direktorke i kćerke osnivača kompanije Huavej, koja je 1. decembra uhapšena u Vankuveru na američki zahtjev.\nMjesec dana nakon što je američko pravosuđe objavilo dug popis tačaka optužnice protiv Huaveja i finansijske direktorke, "zvaničnici kanadskog ministarstva pravosuđa izdali su sudski nalog čime zvanično počinje proces izručenja", saopštila je kanadska vlada, piše Seebiz.\nAmeričko ministarstvo pravosuđa optužuje Huavej i njegovu finansijsku direktorku da su zaobišli američke sankcije Iranu, ali i da su preko dvije podružnica ukrali industrijsku tajnu američke telekomunikacijske kompanije T-Mobilea.\nAdvokati koji zastupaju Meng izrazili su razočaranje i ocijenili da su američke optužbe politički motivisane.\n"Naša klijentkinja tvrdi da je nedužna i da je američki sudski proces i izručenje zloupotreba procesnog prava", naveli su.\nKanadska vlada odbacila je kineski zahtjev da Meng bude oslobođena i tvrdi da nema uticaja na pravosuđe.\nMeng, ćerka osnivača Huaveja Rena Žengfeja, uhapšena 1. decembra, puštena je uz kauciju sredinom decembra u Vankuveru, gdje posjeduje dvije rezidencije.\nOdnosi Kine i Kanade zahladnjeli su nakon njenog hapšenja i Kina je uhapsila dvoje kanadskih državljana, a trećeg osudila na smrtnu kaznu zbog krijumčarenja droge.\nUblažena organičenja za trgovinu sa Huavejem\nRazvili svoj opreativni sistem kompatibilan sa Android aplikacijama


KJKP ‘Rad’ – Dovodi se u pitanje normalno funkcionisanje preduzeća – TVSA.BA\nSubota, 2 Jula, 2022 5:14\nNaslovna/Vijesti/Sarajevo/KJKP ‘Rad’ – Dovodi se u pitanje normalno funkcionisanje preduzeća\nKJKP “Rad” Sarajevo oglasilo se saopćenjem za javnost u kojem navodi da je zbog Zaključka kojim se zabranjuje zapošljavanje i nalaže da se ponište sve započete procedure imenovanja upravljačkih struktura organa javnog sektora koje je donijela Skupština Kantona Sarajevo, na sjednici održanoj 28. septembra, onemogućeno imenovanje Nazornog odbora KJKP “Rad”, iako je konkursna procedura za izbor i imenovanje članova Nadzornog odbora provedena.\nTime se dovodi u pitanje normalno funkcionisanje preduzeća, upozoravaju iz KJKP “Rad”.\nNaglašavaju da su “onemogućene aktivnosti na produženju Ugovora za nabavku rezervnih dijelova, tehničkog pregleda i registracije vozila, te generalno sklapanju okvirnih sporazuma i Ugovora čija je stvarna ili procijenjena vrijednost veća od 50.000 KM, koje obavezno potpisuju direktor preduzeća i predsjednik Nadzornog odbora o čemu se obavještava Nadzorni odbor”.\n– Prema navedenom, zbog isteka Ugovora za nabavku rezervnih dijelova i periodične, tehničke preglede i registraciju vozila od 16. oktobra ove godine, zaključno sa današnjim danom, morali smo parkirati 41 vozilo zbog kvara ili isteka registracije – navodi se u saopćenju.\nIz “Rad-a” obavještavaju javnost da će se iz navedenih razloga, prikupljanje i odvoz otpada obavljati u smanjenom obimu. Ističu da čine sve što je u njihovoj mogućnosti da sa postojećim kapacitetima i resursima ispoštuju Operativni Plan i program odvoza i prikupljanja otpada.\nU narednom periodu postoji mogućnost da se izvrši izmjena termina odvoza otpada, jer će vozila koja trenutno imaju na raspolaganju, biti operativna 24 sata kako bi se ukupne količine otpada sa područja Kantona Sarajevo na vrijeme prikupile i adekvatno zbrinule, navodi se u saopćenju KJKP “Rad”.\nKS: Proglašena epizoda 'Pripravnost' zbog povećanog zagađenja zraka


arena sport kao nekada partizan zvezda nagrade dresovi\nSem kvalitetnog sportskog programa, prenose i zanimljive goste, sada će gledaoci moći da osvoje i vredne nagrade uz regionalni fudbalski program vikendom.\nU subotu i nedelju, 19. i 20. septembra, biće emitovana emisija "Kao nekada" koja će pratiti dešavanja sa regionalnih terena uz viđene domaće sportiste. U studiju Arene sport će u subotu od 14 časova gosti biti Ivan Ćurković, Milko Đurovski i Bora Cvetković, ali jedna takva sjajna fudbalska postava nije usamljena.\nU večernjem studiju gost će od 20 časova biti Ljubinko Drulović, a sat vremena kasnije na malim ekranima biće i Dragan Okuka.\nNagradna igra asocijacije najboljima će doneti vredne vaučere za klađenje za svaki dan od po 10.000 dinara, dok će oni koji pogode tačne rezultate utakmica Zlatibor - Partizan i Crvena zvezda Voždovac moći da osvoje dresove golmana "večitih rivala", Milana Borjana i Vladimira Stojkovića.\nTa dva meča na programu su u nedelju, kada se u istom ritmu nastavlja i emisija "Kao nekada". Nakon pretežno "fudbalske note" u subotu, u nedelju će biti i košarkaške.\nSem velikog broja utakmica u okviru multiprenosa ekskluzivni gosti u studiju biće Svetislav Kari Pešić od 14.30, dok će u 18 časova u studiju govoriti sada već bivši trener Čukaričkog koji karijeru nastavlja u Al Dafri iz Emirata, Aleksandar Veselinović.\nIz studija u regionu kolege iz Hrvatske će razgovarati sa Acom Petrovićem, uspešnim košarkaškim trenerom.


Srbija bezbednija od Amerike | Magazin Restart\nMagazin „Global Fajnens“, čije je sedište u Njujorku, objavio je listu najbezbednijih zemalja sveta, na kojoj je Srbija, među 128 rangiranih zemalja, zauzela 58. mesto.\nOd zemalja u regionu, najbolje je plasirana Slovenija, koja je zauzela 12. poziciju, Hrvatska je na 22. mestu, Mađarska na 28., Bugarska na 42., BiH na 56., a Grčka je na 57. mestu.\nGlobal Fajnens objašnjava da su prilikom sumiranja rezultata uzeta u obzir tri faktora: rat i mir, lična sigurnost i rizik od prirodnih katastrofa.\nPrema navodima ovog magazina, rezultat sumira indekse ova tri rizika, te predstavlja sveobuhvatan pogled na bezbednost u svakoj zemlji pojedinačno, što znači da visok nivo rizika, kada je u pitanju jedan faktor, ima ograničen uticaj na konačan rang zemlje.\nKao primer navode se Filipini, koji su označeni kao najnebezbednija zemlja, dok je Jemen na pretposlednjem mestu.\n„Ovo se može pripisati činjenici da su Filipini ostvarili loše rezultate u pogledu mira, bezbednosti, i rasprostranjenosti prirodnih katastrofa. Užasan rezultat Jemena je posledica rata i gladi, ali ova zemlja ima veoma mali rizik od prirodnih katastrofa. Prema tome, Filipini su rangirani niže od Jemena, iako je Jemen ratna zona“, navodi se u obrazloženju.\nNa vrhu liste, dodaje magazin, malo je iznenađenja – pošto se tu uglavom nalaze evropske zemlje sa razvijenim ekonomijama i zdravstvenim sistemima.\nZapravo, primećeno je da su 16 od 20 najbezbednijih zemalja iz Evrope, zajedno sa Katarom, Singapurom, Novim Zelandom i Kanadom.\n„Izgleda da ekonomski razvoj umanjuje rizik od izbijanja vojnog sukoba ili nasilja u porodici. U suštini, ova dva faktora su podložniji kontroli nego rizik od prirodnih katastrofa, koji je često uloga geografije“, navodi magazin.\nIpak, ističe magazin, SAD nisu usamljene na sredini liste, kao ekonomski razvijena zemlja – Japan je na 43. mestu, najvećim delom zbog visokog rizika od prirodnih katastrofa.


Dok besni oluja “Načertanija” - Saša Ilić - Peščanik\nKada ponestane politike, kao što se to događa u Srbiji poslednjih meseci, onda je kultura tu da zameni sve ono što je politika trebalo da uradi. Takve situacije najjasnije otkrivaju shvatanje i tretman kulture kod političkih elita. Kultura je, po njima, onaj deo društvene proizvodnje, ono polje iz kojeg se mogu crpsti surogati politike a koji se mogu ponuditi javnosti umesto statusa kandidata za EU, dogovora sa MMF-om, jasnog odnosa prema nedavnoj prošlosti ili još preciznijeg formulisanja politike u odnosu na brojna bitna pitanja koja muče ovo društvo, a ne svode se samo na raščišćavanje snega na minusu koji predugo traje. Osobito je produktivan jedan segment kulture koji je poslednjih godina doživeo tihu institucionalizaciju, a koji se zove kulturom sećanja. Ona je u Srbiji strogo kontrolisana i usmerena u pravcu izgradnje novog nacionalnog identiteta i obnavljanja državnosti. Čitava industrija komemoracije vezuje se za kalendarske manifestacije bilo da je reč o novoustanovljenim praznicima kao što su Dan sećanja na srpske žrtve u Drugom svetskom ratu i Dan primirja ili o već tradicionalnim praznicima poput Svetog Save, Vidovdana i Dana državnosti – Sretenja (15. februar).\nKultura i vera\nNa sajtu Vlade Republike Srbije informacije o kulturnim događanjima i projektima mogu se naći u rubrici koja se zove “kultura i vera”, što znatno proširuje uobičajeno shvatanje kulture. Ovo bahtinovsko mešanje žanrova na prvi pogled se čini kao omaška nastala usled nedostatka prostora ili neupućenosti webmastera (koji je jednom bio okrivljen i za skrivanje činjenice da državni sekretar za kulturu nije imao završen fakultet), ali kada sa malo bolje pogleda niz vesti koje, recimo, najavljuju proslavu Dana državnosti – 15. februara, lako se dolazi do odgovora: Vlada Srbije shvata kulturu na sebi svojstven način a tako je i praktikuje. Tokom januara u Srbiji se mogla videti jasna demonstracija detektovanja državnih neprijatelja unutar polja kulture, dok se u februaru ta konačno “oslobođena” kultura upreže u sistem reprezentacije svetlih državnih tradicija. Naime, Vlada je pokrenula projekat obeležavanja Dana državnosti preko niza izložbi u vodećim kulturnim institucijama Srbije. Prema tom planu, sećanje na početak Prvog srpskog ustanka i donošenje Sretenjskog ustava obeležiće sledeće izložbe: “Srbija kroz vekove” u Narodnom muzeju u Kragujevcu koju otvara ministar rada Rasim Ljajić; “Srpske zastave iz balkanskih ratova i Prvog svetskog rata” u Narodnom muzeju u Čačku koju otvara državni sekretar iz Ministarstva odbrane; “Odlikovanja Kneževine i Kraljevine Srbije” u niškom Narodnom muzeju koju otvara ministar kulture Predrag Marković; “Velike puške velikog kalibra” u beogradskom Vojnom muzeju koju otvara problematični načelnik Generalštaba Ljubiša Diković i, naposletku, “Srbija na karti Evrope i sveta” u Narodnoj biblioteci Srbije koju otvara premijer Mirko Cvetković.\nU čitavom ovom kulturnom programu dominira duh vojske, dok su resori ministara izmešani kao i pojmovi u rubrici na sajtu Vlade. Kultura sećanja je kanalisana ka obnavljanju materijala iz istorije Srbije pre Prvog svetskog rata. Akcenat je na simbolima državnosti, državnoj verifikaciji herojstva kao i na teritorijama. Ukoliko je svako državno aktiviranje kulture sećanja u tesnoj vezi sa aktuelnim problemima savremenosti, može se lako zaključiti koji su to problemi Srbije za koje danas nema konkretnih političkih rešenja. Stoga ministar za rad otvara izložbu u kulturnom i (nekad) industrijskom sedištu Centralne Srbije gde stopa nezaposlenosti dostiže 34 odsto, a ministar za kulturu se bavi reprezentacijom odlikovanja i (herojske) heraldike. Moglo bi se reći da jedino general-potpukovnik Diković ostaje veran svojoj profesiji velikog kalibra, o kojoj smo od Fonda za humanitarno pravo čuli dosta poslednjih dana. Mape takođe dugo ne izlaze iz mode, a njima se uoči ovog Dana državnosti pridružuje još jedan svečarski projekat, koji je takođe multidisciplinaran, budući da kombinuje policijsku i kartografsku tehniku.\n“Politika” je prve komentare o “Načertaniju” donela još u novembru prošle godine na predlog šefa naprednjaka Tomislava Nikolića da sa crkvom i akademijom napravi novo načertanije koje bi predstavljalo buduću nacionalnu strategiju razvoja Srbije. Iako je predsednik akademije Nikola Hajdin negirao takvu mogućnost, “Politika” ipak nije odustala od Nikolićeve ideje. Doduše, ako nema novog načertanija ili memoranduma, uvek postoji mogućnost da se iz starih arhiva izvuče spis Ilije Garašanina i ponudi javnosti, baš kako je “Politika” radila više puta u svojoj neslavnoj prošlosti za poslednjih dvadeset godina. (Setimo se mapa u vreme pada Vukovara.) Sada je na njenoj naslovnoj strani osvanuo oglas koji najavljuje simbolično pridruživanje ovog lista opštenarodnom obeležavanju Sretenja. Naime, najavljeno je da će “Politika” 15. februara darežljivo ponuditi publici reprint Garašaninovog “Načertanija” iz 1844. Da bi objavljivanje ovog temelja srpskog nacionalizma amortizovala u javnosti, redakcija je najavila i epski katalog istoričara-komentatora, kojima će ovaj praznični prilog biti urešen. Među njima su vodeća imena istoričara Milorada Ekmečića i Vasilija Krestića. Pažljiv izbor komentatora i logistika objavljivanja ovog (nekada tajnog) dokumenta za Dan državnosti 2012. spada takođe u predizborne radnje (kao i nedavni nastup u banjalučkom “Boriku”) koje imaju za cilj da mobilišu biračku masu, većinski oduševljenu procesom obnavljanja starih nacionalističkih narativa u javnom diskursu Srbije.\nTakođe, kultura sećanja, onako kako se ona uglavnom shvata danas i ovde, biva još jednom zloupotrebljena i proširena za potrebe ideološke homogenizacije. “Kad mi površinu i geografsko položenje ovi zemalja (Bosna, Ercegovina, Crna Gora i Sjeverna Albanija), ratni duh njihovi žitelja, i ono mnenije i način mišljenja njihov u bliže rasmotrenije uzmemo, mi ćemo lako na tu misao doći da je ovo ona čast turskog carstva, na koju Srbija najveći upliv imati može.” Ovako je pre 170 godina mislio ministar unutrašnjih dela Ilija Garašanin. Ovako misli i većina njegovih današnjih komentatora – akademika.


Vikiliks: BP sakrio raniji incident - Ekologija e-magazin : Ekologija e-magazin\nPre katastrofe u Meksičkom zalivu, "Britiš Petroleum" imao je havariju u Azerbejdžanu, ali je krio informacije o tome, navodi se u depešama na "Vikiliksu".\nŽeljko Stanković — 17. December 2010.\nU telegramima sa “Vikiliksa” otkriva se da je 18 meseci pre katastrofe u Meksičkom zalivu došlo do curenja gasa na azerbejdžanskom nalazištu Širag-Guneši.\nBritanski dnevnik “Gardijan” prenosi da je naftna kompanija BP “izuzetno ograničila davanje informacija” o tom problemu, kako javnosti tako i svojim partnerima, javlja “Glas Amerike”.\nU najnovijim telegramima objavljenim na Vikiliksu takođe se otkriva da je američki gigant “Ševron” možda pregovarao sa vladom Irana o razvoju preko-graničnog naftnog polja sa Irakom.\n“Ševron” tvrdi da ne bi učinio ništa što bi prekršilo američki zakon.\nTags: azerbejdžanbpnaftna mrljavikiliks\nNext post Taksa jača od vetrenjača\nPrevious post Reciklažna Ptica robot kod zgrade beogradske opštine Savski venac


Evropska komisija pokreće antimonopolsku istragu o poslovanju kompanije “Amazon”, koja tvrdi da će sarađivati.\nU saopštenju “Amazona”-a se navodi da će ta kompanija "nastaviti da radi na pružanju podrške preduzećima svih veličina i da im pomaže da rastu".\nIzvršno telo Evropske unije navelo je da preliminarna otkrića pokazuju da “Amazon” prikuplja podatke o prodavcima koji koriste njegovu platformu u poslovanju, njihovim proizvodima i transakcijama na toj platformi, kao i da "izgleda da koristi osetljive informacije na način koji šteti konkurenciji".\nKompanija, čije je sedište u Sijetlu, postigla je dogovor sa nemačkim regulatornim tržišnim organima, obavezavši se da će redefinisati uslove pružanja usluge prodavcima koji koriste njenu platform, prenosi B92.\nU međuvremenu, slična istraga “Amazon”-ove poslovne prakse sprovode i austrijske antimonopolske institucije.


Pojačano prisustvo policije u blizini škola | Opština Višegrad\nPojačano prisustvo policije u blizini škola\nPripadnici Policijske stanice u Višegradu su, u okviru akcije „Zaštitimo djecu u saobraćaju“, pojačali prisustvo policijskih patrola u blizini škola i na raskrsnicama svih pristupnih puteva koje vode prema obrazovnim ustanovama.\nKomandir Policijske stanice Višegrad Goran Suslovski rekao je novinarima da se ova tradicionalna akcija realizuje u tri faze.\n„Prva aktivnost realizovana je od 25. do 31. avgusta i tada smo sagledali sve pristupne puteve prema školama, stanje putne signalizacije, te vrijeme dolaska i odlaska učenika u škole“, naveo je Suslovski.\nPrema njegovim riječima, druga faza je u toku i odnosi se na preventivno-represivne mjere, odnosno pojačano prisustvo patrola u blizini škola.\nOn je dodao da će polovinom septembra biti sprovedena treća faza, koja se odnosni na preventivno-edukativne aktivnosti kojima su ciljna grupa najmlađi osnovci.\n„Predavanja će biti održana u prostorijama osnovne škole radi da bi učenici bili upoznati o osnovnim pravilima u saobraćaju i stekli potrebna znanja za bezbjedan dolazak i odlazak u školu“, istakao je Suslovski.


Početna Arhiva po kategoriji "Jednake mogućnosti, nediskriminacija i rodna ravnopravnost"\nNedelja ljudske sigurnosti u jugozapadnoj Srbiji/Sandžaku – forum u Sjenici\nIzvršna direktorica KC DamaD Zibija Dh. Šarenkapić, otvarajući forum u Sjenici koji je održan u okviru “Nedelje ljudske sigurnosti” rekla je da lokalne samouprave moraju dati svoj doprinos većoj sigurnosti svih građana koji žive u opštinama u jugozapadnoj Srbiji ali i u celoj zemlji. Ona je rekla da mnogi ne prave razliku između bezbednosti na lokalnom i nacionalnom nivou i onoga što koncept ljudske bezbednosti podrazumeva. -Na ovim forumima ćemo izvesti zajedničku definiciju ljudske sigurnosti a to radimo sa svim učesnicima i panelistima. Ta definicija će nam biti početna pozicija. Lokalne samouprave dužne su da daju svoj doprinos većoj bezbednosti ljudi, ali ne samo one već i druge brojne institucije, rekla je Zibija. Potpredsednik opštine Sjenica Muriz Turković kazao je na forumu da je tema ljudske sigurnosti prilično nepoznata pa je, kako je rekao, zbog toga veoma korisno pričati bezbednosti svakog pojedinca. -Drago mi je što imam priliku da učestvu...\nIntegrisani odgovor na nasilje nad ženama u Srbiji – trening za novinare\nNa seminaru koji je 19. i 20. maja održan u Sjenici, na kojem su učestvovali novinari i novinarke iz Novog Pazara, Sjenice i Tutina, kao i portparoli pojedinih političkih partija, bilo je reči o rodno senzitivnom izveštavanju o partnerskom i porodičnom nasilju. Seminaru koji je organizovao KC DamaD u okviru projekta okviru projekta “Integrisani odgovor na nasilje nad ženama u Srbiji”, koji podržava UN Trust Fund to End Violence against Women, a implementiraju ga UNDP, UN WOMEN I UNICEF, trebalo je da prisustvuju portparoli svih političkih partija koje deluju u Sandžaku ali su se odazvali samo predstavnici Sandžačke demokratske partije i Srpske napredne stranke. Ovom prilikom zaključeno je da novinari često senzacionalistički izveštavaju o slučajevima nasilja nad ženama i porodičnog nasilja, što je, kako je ocenjeno, nedopustivo i neprofesionalno. Polaznici su imali priliku da, na veoma zanimljivim sesijama, obnove svoje znanje o pojedinim oblicima nasilja i n...


Stan prodaja Knez Mihailova Knez Mihailova 83m2 - 287000 € | DIVIS\nSTAN Knez Mihailova, Knez Mihailova 83m²\nTroiposoban stan u pešačkoj zoni, u mirnoj ulici u neposrednoj blizini Kalemegdana, sa pogledom na Knez Mihailovu ulicu. Stan se nalazi na drugom spratu zgrade iz 1954, godine sa liftom i održavanim prostranim ulazom.\nOva funkcionalna nekretnina je izuzetno svetla, dvostrana, orijentisana prema ulici i dvorištu, uknjižena na 74m2, mereno 83m2, dnevni boravak je proširen na veliku lodju prema dvorištu, a koja nije uračunata u uknjiženu površinu.Visina u stanu je 2,8m, grejanje je daljinsko gradsko. Od prostorija ima predsoblje, dnevni boravak, koji je povezan sa kuhinjom, tri spavaće sobe prema ulici, iz jedne se izlazi na balkon i kupatilo.\nPonuđena nekretnina je za preporuku kako za stanovanje tako i za poslovni prostor, dobra investicija.


Terzić saopštio sastav za Azerbejdžan\nŽenska seniorska reprezentacija Srbije u utorak uveče putuje u Azerbejdžan, gde će igrati na jubilarnom XXX EP 2017, koje će se odigrati od 22. septembra do 1. oktobra u Bakuu i Gendži, u Azerbejdžanu i Tbilisiju, u Gruziji. Zoran Terzić, prvi...\nAleksandar Vučić, predsednik Republike Srbije, priredio je danas prijem za najbolje odbojkaše Srbije i Nemanju Majdova, osvajača zlatne medalje u kategoriji do 90 kilograma na SP u džudou. Prijemu je prisustvovao Vanja Udovičić, ministar omladine i...\nSelektor odbojkaške reprezentacije Srbije Nikola Grbić rekao je danas, po povratku u Beograd sa Evropskog prvenstva u Poljskoj na kome je njegova ekipa osvojila bronzu, da su mu emocije pomešane, pošto je uveren da bi u finalu Srbija osvojila...\nJoš jedna medalja za srpsku odbojku. Naša nacionalna selekcija savladala je u meču za treće mesto u Krakovu Belgiju sa 3:2 u setovima (25:17, 22:25, 19:25, 25:22, 15:12) i osvojila bronzano odličje na kontinentalnom šampionatu u Poljskoj. Odlično...\nSrbija bila na pragu, pa ostala bez finala\nOdbojkaši Srbije neće igrati u finalu Evropskog prvenstva u Poljskoj. U borbi za finale naša selekcija je poražena od Nemačke u pet setova, 26:24, 25:15, 18:25, 25:27 i 13:15 Tako malo je nedostajalo Srbiji da izbori četvrto finale na EP, ali su...\nOdbojkaška reprezentacija Srbije plasirala se večeras u polufinale Evropskog prvenstva, pošto je u Krakovu pobedila Bugarsku sa 3:0 u setovima (25:21, 25:22, 28:26). Odbojkaši Srbije su dobro igrali i vodili tokom celog prvog seta i bez većih...\nOdbojkaška reprezentacija Srbije pobedila je danas u Gdanjsku selekciju Finske sa 3:0 u setovima (25:20, 25:18, 34:32) u utakmici trećeg kola Grupe A Evropskog prvenstva u Poljskoj. Izabranici Nikole Grbića su tako ostvarili i treću pobedu na...\nOdbojkaši posle drame savladali Estoniju\nOdbojkaši Srbije pobedilI su u Gdanjsku Estoniju sa 3:2 u setovima (25:23, 16:25, 21:25, 25:20, 15:12), u utakmici drugog kola Grupe A na Evropskom prvenstvu u Poljskoj. Srbija je tako ostvarila drugu pobedu na turniru, posle trijumfa na otvaranju...\nSrbi utišali 65 000 Poljaka\nOdbojkaška reprezentacija Srbije pobedila je večeras u Varšavi domaćina Poljsku sa 3:0 u setovima (25:22, 25:22, 25:20). Izvanrednom igrom izabranici Nikole Grbića savladali su Poljsku, akutelnog svetskog prvaka, na njegovom terenu. Nijednog...\nOdbojakši Srbije na EP bez povređenog Ivovića\nBEOGRAD - Selektor odbojkaške reprezentacije Srbije Nikola Grbić saopštio je danas spisak igraca za prvenstvo Evrope u Poljskoj na kojem definitivno nema Marka Ivovića. Standardni reprezentativac povredio je skocni zglob pre nekoliko dana na...


ČEDOMIR JOVANOVIĆ U PANICI: Putinovo pismo Nikoliću direktna pretnja Srbiji | WebTribune\nHome U FOKUSU ČEDOMIR JOVANOVIĆ U PANICI: Putinovo pismo Nikoliću direktna pretnja Srbiji\nČEDOMIR JOVANOVIĆ U PANICI: Putinovo pismo Nikoliću direktna pretnja Srbiji\nPosted date: децембар 28, 2016 In: U FOKUSU\n“Pismo koje je Vladimir Putin uputio Tomislavu Nikoliću direktna je pretnja Srbiji i najavljuje nedopustivo mešanje Rusije u predstojećim izborima”, ocenjuje lider LDP Čedomir Jovanović.\n– Na vreme sam upozorio zemlju da ne smemo ulaziti u izbore na način na koji smo to činili do sada. Upravo je zato potreban jasan dogovor stranaka oko politike koju će u kampanji voditi zajednički predsednički kandidat i parlamentarna lista ukoliko bude vanrednih parlamentarnih izbora – naveo je Jovanović.\nTaj dogovor, ističe, podrazumeva posvećenost evrointegracijama i razvijanju odnosa sa NATO, uz promenu političkih odnosa koju Srbija mora da izgura kroz novu politiku prema Kosovu, Bosni i Hercegovini i Hrvatskoj.\n– Svaki drugi pristup direktno ugrožava evropsku budućnost zemlje i Srbiju cementira u devedesetim – uveren je lider LDP.\nJovanović smatra da je Putinovo pismo takođe i indirektna poruka Vučiću, jer pokazuje da politika “i Rusija i Evropa”, nije održiva, te da premijer treba da “raskrsti sa tom iluzijom”.\nRuski predsednik poslao je pismo srpskom kolegi Tomislavu Nikoliću, a ruski ambasador je naveo da će Moskva “sa punom pažnjom” pratiti izbornu kampanju 2017.\nPutin pisao Nikoliću\nKako je rekao ambasador Aleksandar Čepurin, koji je predsedniku Srbije uručio pismo Vladimira Putina, Rusiji je važna stabilnost u razvoju bilateralnih odnosa i sa punom pažnjom će pratiti tok kampanje i predsedničkih izbora koji će 2017. biti održani u Srbiji.\nKako je saopštilo srpsko Predsedništvo, u pismu predsednika Rusije posebno se ističe da je “odlazeća godina potvrdila strateški karakter rusko – srpskog partnerstva, da se razvijao politički dijalog i da su postignuti dogovori koji otvaraju dobre mogućnosti za realizaciju bilateralnih projekata od uzajamnog interesa”.\nDodaje se da je Putin u pismu poželeo Nikoliću i njegovoj porodici i prijateljima zdravlje i uspehe, a “bratskom srpskom narodu – mir, blagostanje i prosperitet”.\nNikolić je izrazio veliku zahvalnost na podršci koju Rusija pruža Srbiji i Republici Srpskoj i još jednom iskazao veliku žalost zbog tragedije u kojoj su u nedelju, prilikom pada ruskog vojnog aviona u Crno more, život izgubila 92 putnika i člana posade, među kojima i članovi vojnog hora “Aleksandrov”.\nNikolić i Čepurin su razgovarali i o zajedničkim projektima, koje realizuju srpske i ruske kompanije, dodaje se u saopštenju.\nČepurin je rekao da su Srbija i Rusija u prethodnih nekoliko godina uspostavile sistem velikog poverenja i dobrih odnosa.\nRon Pol: MMF se mora ukinuti, a ne reformisati\nŠOKANTNA TVRDNJA SENATORKE: “Donald Tramp podnosi ostavku”


BIZNISMENI ŠIROM SVETA MOGU U SRBIJU BEZ PCR-A: OVO JE USLOV\nPoslovni ljudi iz svih krajeva sveta od četvrtka mogu da uđu u našu zemlju iako se prethodno nisu testirali na korona virus, saopštila je Privredna komora Srbije\nBez obzira na to da li je reč o domaćim ili stranim državljanima, poslovni ljudi širom sveta moći će od 21. januara da uđu u Srbiju po regulativama koje su pojednostavljene, a koje važe samo za njih, saopštila je Privredna komora Srbije.\nNaime, ljudi koji u našu zemlju dolaze zbog posla iz svih krajeva sveta, moći će to da učine ukoliko se pre toga najave Komori, koja o tome obaveštava Upravu granične policije kako bi im ulazak bio dozvoljen, odluka je koju je donelo Ministarstvo zdravlja na predlog PKS.\nOni u tom slučaju moraju naknadno, u roku od 24 sata po ulasku u zemlju, da pribave i dostave negativan PCR test ili antigen test na prisustvo virusa SARS-CoV-2, izdat od strane referentne laboratorije Srbije.\nNa memorandumu treba da budu navedeni sledeći podaci: ime i prezime osobe/osoba koje dolaze u Republiku Srbiju, broj pasoša i naziv zemlje u kojoj je izdata putna isprava, poslovni razlog dolaska u Republiku Srbiju, datum ulaska u Srbiju i naziv graničnog prelaza, broj leta/registarska oznaka vozila, adresa boravka u Republici Srbiji, trajanje boravka (od - do), kontakt telefon osobe i e-mail.\nPovezane teme: koronavirus Kancelarija PKS Privredna komora Srbije kovid 19 PCR test poslovni ljudi